ANAΣΤΑΤΙΚΗ ΚΑΤΑΣΚΕΥΗ ΕΛΛΗΝΟ-ΣΚΥΘΙΚΟΥ ΤΟΞΟΥ\nENA EΓΧΕΙΡΗΜΑ ΥΨΗΛΟΥ ΠΟΛΙΤΙΣΜΟΥ!\nΌπως είχαμε υποσχεθεί και με ιδιαίτερη χαρά παρουσιάζουμε\nτην πρώτη ιστορικώς ακριβή και λειτουργική\nαναστατική κατασκευή του Ελληνο-Σκυθικού τόξου\nμε την δημοσίευση της, εν συνεχεία, μελέτης\nτου Έλληνος κατασκευαστή του κ. Εμμανουήλ Γεωργόπουλου.\nΟ Αρχηγός της Ελληνικής Ομάδος Έφιππης Τοξοβολίας\nήδη, είχε την τύχη να δοκιμάσει το κατασκευασθέν Τόξο αποκομίζοντας τις καλύτερες εντυπώσεις.\nΗ συγκεκριμένη ακριβέστατη αναστατική κατασκευή\nαποτελεί ιστορικό "ορόσημο" στην παγκόσμια\nΑπό πολύ μικρή ηλικία με εντυπωσίαζαν οι λαοί που έκαναν χρήση της πανάρχαιας τέχνης της τοξοβολίας. Για σχεδόν 30 έτη και διάφορους προσωπικούς λόγους αμέλησα να ξεκινήσω την μελέτη και την ενασχόληση μου με αυτή. Η προτροπή μου δόθηκε όταν, παράλληλα με τις σπουδές μου στην Ιταλία, είχα την τύχη να γνωρίσω και να εκπαιδευτώ από του καθηγητή Gianni Br. και με την ομάδα τοξοβόλων “Arcieri e Βalestrieri Filippo degli Ariosti” της πόλης της Φερράρα. Μέσω του δασκάλου μου κατάφερα και ήρθα σʼεπαφή με έναν μεγάλο μελετητή, πειραματικό αρχαιολόγο και ιστορικό της τοξοβολίας, τον Stefano Benini. Μαζί τους πέρασα πάρα πολλές ώρες τόσο στην εξάσκηση της τοξοβολίας αλλά και στην γενικότερη ανταλλαγή απόψεων και πληροφοριών για την τέχνη της. Οι μελέτες και οι εμπειρίες που είχαν συλλέξει για την τοξοβολία και την χρήση του τόξου γενικότερα, ξεκινούσαν από την νεολιθική εποχή και περιοριζόντουσαν τόσο στην ινδιάνικη δυτική τέχνη, στην βορειοευρωπαική όσο και στην ανατολίτικη και με μικρές αναφορές για την κεντροευρωπαική.\nΚατά την διάρκεια της εκπαιδεύσεώς μου, τους μετέφερα την επιθυμία μου να γίνει μία έρευνα και μελέτη για μια πιθανή αναστατική ενός σκυθικού-ελληνικού τόξου καθώς μετά από μία σύντομη έρευνα στο παγκόσμιο ιστό, διαπίστωσα την ύπαρξη πιθανών αντιγράφων με σύγχρονα υλικά οργανικά και μη, που στερούσαν σχετικής έρευνας και ιστορικής ακριβείας.\nΑπό τον Μάρτη του 2011 και μετά από σχεδόν 6 μήνες ο Stefano Benini κι εγώ καταφέραμε και κατασκευάσαμε ένα αντίγραφο (αναστατική) Ελληνο-σκυθικού τόξου της ύστερης ομηρικής περιόδου. Η παρούσα μελέτη εξιστορεί μεγάλο κομμάτι της έρευνας και της δημιουργίας του.\nΠΡΟ-ΙΣΤΟΡΙΑ ΚΑΙ ΕΠΙΣΚΟΠΗΣΗ ΤΟΞΟΒΟΛΙΑΣ\nΠρόδρομοι τόξων έως τους αρχαίους Σκύθες\nΕκφράζοντας, κυρίως την πολεμοχαρή αλλά και την προς επιβίωση “θηρευτική” διάθεση του Κρο Μανιόν, η Τοξοβολία εμφανίζεται 40.000 χρόνια πριν, αναθέτοντας τον ρόλο του ιστορικού «αναδόχου» στον πρωτόγονο αυτό προπάτορα. Πρώτη επινόηση προς κάλυψη της ανάγκης για ένα εκηβόλο όπλο για την διεκπεραίωση των Πολέμων, η Τοξοβολία αποτελεί τον μακρινό προπομπό της εκηβόλου οπλικής τεχνολογίας η οποία έμελλε να ανακτήσει τον μακραίωνα χαμένο της χρόνο, για να εκτοξευθεί γεωμετρικά σε ύψη τελειώσεως μόλις στις αρχές του 20ού αιώνα!\nΤα πρώτα ιστορικώς τεκμαρτά τόξα ανάγονται στην στ΄ χιλιετία π.χ.χ., ενώ, στους Μεσογειακούς λαούς πρωτοεντοπίζονται αρχικά στους Αιγυπτίους κατά την ‘ανατολή’ της Α΄ Δυναστείας (5000 π.Χ.) και ανάλογα τα Φαραωνικά τόξα των Θηβαϊκών γλυπτών, όπου είναι και τα τόξα του Κρητομυκηναϊκού Πολιτισμού (β΄ χιλιετία π.χ.χ.). Εκείνο το οποίο τελικά επικράτησε ως πλέον ισχυρό ήταν το σκυθικό τόξο που εισήχθη στις κοιλάδες του Νείλου και του Ευφράτη από τους Ασσυρίους, Σκύθες και Χετταίους κατακτητές και φαίνεται να επικράτησε του ταυτόχρονου ομηρικού ελληνικού τόξου (από κέρατα αίγας), μάλλον λόγω αποτελεσματικότητος και μικρότερου χρόνου κατασκευής και διαθεσιμότητας υλικών (ήταν ξύλινο). Το τόξο αυτό απετέλεσε το κύριο όπλο των σκυθοπερσικών λαών με διπηχές μήκος και τριπήχη βέλη (ο ελληνικός πήχης σαν ανθρωπομετρική μονάδα μέτρησης αναφερόταν στην απόσταση από τον αγκώνα μέχρι το άκρο του χεριού, όταν αντικαταστάθηκε μετέπειτα με τον εμπορικό στα 64εκ. και με τον τεκτονικό στα 75εκ.).\nΕπί της ουσίας, στο τόξο διέπρεψαν οι Ασιάτες και κυρίως οι Σκύθες και οι Πάρθοι ενώ, κατά την ακμή της Ελλάδος, τόξα έφεραν οι “ψιλοί” στρατιώτες (Ξεν. Ανάβ. Α. 2,9). Στην Ελλάδα για παράδειγμα οι Κρήτες υπήρξαν ικανοί μισθοφόροι τοξότες άλλοτε υπηρετούντες στις τάξεις των Ελληνικών στρατών κι άλλοτε στις τάξεις των στρατών των συμμάχων των Ρωμαίων (Ξεν. Ανάβ. Α. 2,9 και Liv. Xiii.35). Μετά λοιπόν την κάθοδο τους, οι Δωριείς κατέρχονται και στην Kρήτη ανάμεσα στο 1000-800 π.χ.χ. Oι Kρήτες αντιστάθηκαν, μπροστά όμως στα σιδερένια όπλα των αντιπάλων δεν είχαν πολλές ελπίδες με τα χάλκινά τους όπλα. Μεταξύ λοιπόν του 800 και 600 π.χ.χ. βλέπουμε να εισάγεται και το σκυθικό τόξο που υπερτερούσε των προκατόχων του και στην εμβέλεια με το πρώτο να φτάνει και τα 150μ. Σχετικά με τα υλικά κατασκευής του εικάζουμε ότι εξ’αιτίας της νομαδικότητας του λαού, είχαν στην διάθεσή τους μεγάλη ποικιλία ξυλείας από διάφορα μέρη της τότε ευρασιατικής πανίδας από τα πιο κοινά σημερινά μέχρι και τα πιο σπάνια που συναντώνται την ρωσική τάιγκα και περιοχές γύρω από αυτήν σαν και τα:\n- Λάρικας και υποείδη αυτού (Larix - Larch),\n- Γιουνίπερος ο ρωσικός (Juniperus semiglobosa),\n- Σκλήθρα ή Άλνος ο Κολλώδης ευρασίας (Alnus subcordata, Alnus orientalis, Alnus\nmandshurica, Alnus incana),\n- Σημύδα (Betula frecce), ενώ για τα υπόλοιπα τμήματα είχαν στην διάθεσή τους δέρμα και νεύρα για τις χορδές από τα ζώα τους, φτερά για τα βέλη και πολύ πιθανό να έκαναν χρήση και άλλων υλικών ή και πολύτιμων μέταλλων για τον διάκοσμό τους.\nΑπό τους Σκύθες στους Έλληνες της ύστερης ομηρικής περιόδου\nΚΑΤΑΓΩΓΗ ΤΩΝ ΣΚΥΘΩΝ\nΜε το όνομα Σκύθες αναφέρονται από τους αρχαίους Έλληνες συγγραφείς ένα σύνολο νομαδικών φυλών που έρχονταν σε επαφή μαζί τους, αυτοί ζούσαν στην κεντρική Ασία και στα βόρεια παράλια της Μαύρης θάλασσας. Σύμφωνα λοιπόν με τον Ηρόδοτο (Ιστορία 4.6) οι Σκύθες ονόμαζαν τους εαυτούς του Σκολότες. Το ελληνικό Σκύθες προφανώς αντικατοπτρίζει μια παλαιότερη αντήχηση του ιδίου ονόματος *Skuδa- (όπου ο Ηρόδοτος μεταγράφει το άγνωστο δ σε λάμδα ενώ το -τοι αντιπροσωπεύει την κατάληξη πληθυντικού -τα της γλώσσας του Νότιου Ιράν. Η λέξη αρχικά σήμαινε τοξευτής, τοξότης και προήλθε αρχικά από την πρωτοϊνδοευρωπαϊκή γλωσσική ρίζα -skeud- εκτοξεύω, πετώ (σύγκρινε με την αγγλική λέξη shoot). Οι Σκύθες αποτελούσαν ένα χαλαρό δίκτυο από νομαδικές φυλές από έφιππους βοσκούς και καβαλάρηδες. Εισέβαλαν σε πολλές περιοχές στις στέπες της Ευρασίας, συμπεριλαμβανομένων εκείνων που σήμερα αποτελούν το Καζακστάν, Αζερμπαιτζάν, την νότια Ουκρανία και την Νότια Ρωσία. Ο Όμηρος αποκαλούσε τους Σκύθες "αρμεχτές-φοράδων" και τους περιέγραψε με λεπτομέρειες: η στολή τους αποτελούνταν από παραγεμισμένα κεντημένα δερμάτινα παντελόνια, σουρωμένα μέσα σε μπότες και ανοιχτούς χιτώνες. Ίππευαν δίχως αναβολείς ή σαμάρια, μόνο με σαμαροσκούτια. Ο Ηρόδοτος αναφέρει ότι οι Σκύθες χρησιμοποιούσαν κάνναβη τόσο για να υφαίνουν τα ρούχα τους, όσο και για να καθαρίζονται από τον καπνό της (Ιστορία 4.73-75) έχοντας επιβεβαιωθεί από την σύγχρονη αρχαιολογία. Σε αυτό τείνει λοιπόν να συμφωνήσουν και πολλά αρχαιολογικά ευρήματα ακόμα και αναπαραστάσεις σε ερυθρόμορφα αγγεία που τους παρουσιάζει να φορούν κομμάτια υφάσματος απλά ραμμένα μεταξύ τους. Επί των ενδυμάτων θα αναφερθώ σε μελλοντική μελέτη μου με νέα αναπαραγωγή-αναστατική της στρατιωτικής τους εμφάνισης.\nΕπιστρέφοντας τώρα στον σκυθικό πολιτισμό, έχουμε αναφορά για τον Σκύθη φιλόσοφο Ανάχαρσι που επισκεύθηκε την Αθήνα τον 6ο αιώνα π. χ.χ. και αναγνωρίσθηκε ως σοφός. Οι Σκύθες είναι επίσης γνωστοί για την χρήση αγκυλωτών και δηλητηριωδών βελών πολλών τύπων, τη νομαδική ζωή που επικεντρώνονταν στα άλογα - τρέφονταν από το αίμα των αλόγων σύμφωνα με τον Ηρόδοτο - και την ικανότητά τους στον ανορθόδοξο πόλεμο.\nΟι Σκύθες θεωρούνται οι πρώτοι «γνωστοί» που εξημέρωσαν το άλογο καθιστώντας το ουσιαστικά οικόσιτο και που το χρησιμοποίησαν και στη μάχη και που έπειτα ακολούθησαν οι Μογγολικές φυλές και η τέχνη των Kassai. Σχετικά με τους τελευταίους φαίνεται το τόξο τους να προέρχεται αμέσως από το σκυθικό, τόσο σε διαστάσεις αλλά και σε σχήμα.\nΧΡΟΝΟΛΟΓΙΚΗ ΕΠΙΣΚΟΠΗΣΗ ΤΗΣ ΠΑΡΟΥΣΙΑΣ ΤΟΥ ΠΟΛΙΤΙΣΜΟΥ ΤΩΝ ΣΚΥΘΩΝ\nΜέχρι σήμερα, δεν υπάρχει καμία ευρέως αποδεκτή εξήγηση για την καταγωγή των Σκυθών, ούτε για το πως μετανάστευσαν στον Καύκασο και την Ουκρανία. Όμως πολλοί μελετητές συγκλίνουν στο ότι μετανάστευσαν δυτικά από την Κεντρική Ασία μεταξύ του 800 π.χ.χ. και 600 π.χ.χ. Ο Ηρόδοτος αποδίδει το όνομα της χώρας απ' όπου κατάγονται οι Σκύθες ως Γέρρος... “Ετοίμαζαν τον νεκρό τους και ταξίδευαν με αυτόν μακρινές αποστάσεις για να τον πάνε στους Γέρους για ταφή.”\nΤα Ασσυριακά αρχεία, τα πρώτα που αναφέρουν τους Iskuzai, χρονολογούνται περίπου από το τέλος του 8ου αιώνα π.Χ. Ο Ηρόδοτος επίσης επιβεβαιώνει ότι ο βασιλιάς τους Partatua είχε συμμαχία με την Ασσυρία και ότι ο Mannai τον αναγνώριζε. Το 663 π.χ.χ. ο γιος του Partatua Madius (Madyes), μετά από αίτηση του Ashurbanipal (Σαρδανάπαλος) της Ασσυρίας νίκησε των βασιλιά των Μήδων Φαραόρτη (Kshathrita), αποκτώντας τον έλεγχο επί των Μήδων μέχρι το 625 π.χ.χ. Μέχρι το τέλος της βασιλείας του είχε οδηγήσει τους Σκύθες και τους Κιμμέριους (προφανώς στενοί συγγενείς τους) σε σε μια έκρηξη λεηλασιών, που μάστιζε και λεηλατούσε την Ασσυρία, την Ανατολία, την Βόρεια Συρία, την Φοινίκη, τη Δαμασκό και την Φιλισταία. Λεηλάτησαν τον Ναό της Αφροδίτης στο Ασκελόν,\nκαι ο Ιερεμίας (4:7-13) τους αναφέρει ως "καταστροφέας εθνών ... (του οποίου) τα άρματα είναι σαν ανεμοστρόβιλος".\nΜετά το 625 π.χ.χ. ωστόσο, οι Σκύθες εγκατέλειψαν την Μηδική Αυτοκρατορία - οι ιστορικοί διαφωνούν για το αν το έπραξαν αυτό με τη θέλησή τους, ή τους εξόρισαν ή και κυνηγήθηκαν. Όπως και να 'χει, δεδομένου ότι ακολούθησε η καταστροφή της Ασσούρ από τους Μήδους το 614 π.χ.χ., χρειάστηκε να αλλάξουν πλευρά και να συμμαχήσουν μα τους Μήδους. Αποτέλεσαν τμήμα της δύναμης που κατέστρεψε την Νινευή το 612 π.χ.χ. Λίγο καιρό αργότερα, οι Σκύθες γύρισαν ξανά πίσω στις στέπες.\nΤο 512 π.χ.χ., όταν ο βασιλιάς Δαρείος ο Μέγας της Περσίας επιτέθηκε στους Σκύθες, φαίνεται να τους προσέγγισε διασχίζοντας τον Δούναβη. Ο Ηρόδοτος αναφέρεται ότι οι Σκύθες, ως νομάδες που ήταν, κατάφεραν να μπερδέψουν τα σχέδια του Περσικού στρατού, αφήνοντάς τους να προελάσουν κατά μήκος ολόκληρης της χώρας, χωρίς συμπλοκή. Σύμφωνα με τον Ηρόδοτο, ο Δαρείος με αυτόν τον τρόπο κατέληξε να φτάσει μέχρι τον ποταμό Βόλγα.\nΚατά τον 5ο αιώνα π.χ.χ. έως τον 3ο αιώνα π.χ.χ. οι Σκύθες φαίνεται να ευημερούσαν.\nΌταν ο Ηρόδοτος έγραψε την "Ιστορία" του κατά τον 5ο αιώνα π.χ.χ., οι Έλληνες διέκριναν την "Μεγάλη Σκυθία" η οποία εκτείνονταν σε απόσταση 20 ημερών με το άλογο από τον ποταμό Δούναβη, προς τα δυτικά, κατά μήκος των στεπών της σημερινής Ουκρανίας έως το κατώτερο μέρος της λεκάνης του ποταμού Ντον, από την "Μικρή Σκυθία". Ο Ντον που ήταν τότε γνωστός ως "Τανάις" χρησίμευε ως κύρια εμπορική αρτηρία ήδη από τότε.\nΠροφανώς οι Σκύθες απέκτησαν τον πλούτο τους από τον έλεγχο του σκλαβεμπορίου, από τον βορρά στην Ελλάδα, μέσω των λιμανιών των Ελληνικών αποικιών της Μαύρης Θάλασσας. Επίσης, καλλιεργούσαν δημητριακά και μετέφεραν με πλοία σιτάρι, μαλλί και τυρί στην Ελλάδα.\nΟι Σκύθες της Κριμαίας δημιούργησαν ένα βασίλειο που εκτείνονταν από το κάτω μέρος του Δνείπερου μέχρι την Κριμαία. Η πρωτεύουσά τους, η σκυθική Νεάπολη, βρίσκονταν στα προάστια της σημερινής Συμφερούπολης. (Οι Γότθοι την κατέστρεψαν πολύ αργότερα, κατά τον 5ο αιώνα μ.χ.χ.)\nΣτην νοτιότερη γωνία των πεδιάδων, βόρεια από τα δάση της Θράκης, ο Φίλιππος ο Μακεδόνας εγκατέστησε Μακεδονικές εμπορικές πόλεις κατά μήκος δρόμων που έφταναν βόρεια μέχρι τον Δούναβη κατά τη διάρκεια του 330 π.χ.χ.(Fox 1973). Οι Έλληνες τεχνίτες από τις αποικίες βόρεια της Μαύρης Θάλασσας έφτιαξαν εντυπωσιακά σκυθικά χρυσά στολίδια, χρησιμοποιώντας τον Ελληνικό ρεαλισμό για να αναπαραστήσουν σκυθικά μοτίβα λιονταριών, κερασφόρων ελαφιών, και γρυπών.\nΗ Ελληνο-σκυθική επαφή επικεντρώθηκε στις ελληνιστικές πόλεις και οικισμούς της Κριμαίας (ιδίως στο Βασίλειο του Βοσπόρου).\nΛίγο μετά το 300 π.χ.χ., οι Κέλτες φαίνεται ότι εκτόπισαν τους Σκύθες από τα Βαλκάνια, ενώ στην νότια Ρωσία, μια συγγενική φυλή, οι Σαυρομάτες, σταδιακά υπερίσχυσαν αυτών.\nΟΙ ΑΡΧΑΙΟΙ ΕΛΛΗΝΕΣ ΤΟΞΟΤΕΣ\nΑν και μεγάλο μέρος των πολιτών θεωρεί ότι η τοξοβολία δεν αποτελούσε τμήμα της στρατιωτικής εκπαιδεύσεως των προγόνων μας, ιδιαίτερα λόγω της σπαρτιατικής απόψεως ότι αποτελούσε το πλέον δειλό όπλο στην μάχη, η αρχαία ελληνική λογοτεχνία μας εξιστορεί άλλα. Πολλά μυθολογικά στοιχεία την φέρουν σαν άρρηκτο τμήμα της τέχνης του κυνηγιού και των μαχών. Έτσι συναντούμε πολλούς αρχαίους ‘Έλληνες τοξότες μέσα από την ελληνική μυθολογία όπως oι :\n- Τεύκρος, γιος του βασιλιά της Σαλαμίνας Τελαμώνα και της Ησιόνης, ετεροθαλής αδερφός του Αίαντα. Έλαβε μέρος στον Τρωικό Πόλεμο και θεωρείτο ως ο καλύτερος τοξότης των Ελλήνων. Πληγώθηκε από τον Έκτορα, αλλά σώθηκε από τον Αίαντα. Πήρε μέρος στους ταφικούς αγώνες προς τιμή του Πατρόκλου, όπου νίκησε στην τοξοβολία και ήταν ένας από τους Αχαιούς που μπήκε μέσα στον Δούρειο Ίππο.\n- Ηρακλής, μυθικός ήρωας, θεωρούμενος ως ο μέγιστος των Ελλήνων ηρώων. Γεννήθηκε στη Θήβα και ήταν γιος του Δία και της Αλκμήνης, απόγονος του Περσέα παρουσιάζεται συχνά πλην των άλλων να φέρει και τόξο με δηλητηριασμένα βέλη και τα χρησιμοποίησε για να νικήσει τις Στυμφαλίδες όρνιθες..\n- Ποίας, Αργοναύτης, γιος του Θαυμάκου, σύζυγος της Μεθώνης και πατέρας του Φιλοκτήτη (όπως αναφέρεται από τον Νέστορα στην «Οδύσσεια»). Ο Ποίας πήρε μέρος στην Αργοναυτική Εκστρατεία και σκότωσε τον γιγαντιαίο Τάλω. Παραδίνεται ότι ο Ποίας ήταν ο μόνος που είχε το θάρρος να βάλει φωτιά στον σωρό από ξύλα (πυρά) όπου κάηκε ο Ηρακλής, στη σημερινή κορυφή Πυρά της Οίτης. Για τον λόγο αυτό, ο Ηρακλής του έδωσε το τόξο και τα βέλη του, τα οποία στη συνέχεια κληρονόμησε ο γιος του Φιλοκτήτης, κατά την ομώνυμη τραγωδία του Σοφοκλή.\n- Φιλοκτήτης, γιος του βοσκού Ποίαντα και της Μεθώνης, που έτυχε να περνά από την Οίτη όταν ο Ηρακλής ζητούσε από το γιο του Ύλλο να ανάψει την πυρά για να τον κάψει, αλλά εκείνος δίσταζε. Από τους παρευρισκόμενους μόνο ο Φιλοκτήτης πήρε την πρωτοβουλία κι έτσι ο ήρωας του χάρισε το τόξο του και τα δηλητηριασμένα βέλη του για να τον ευχαριστήσει. Ο Φιλοκτήτης συμμετείχε στον Τρωικό Πόλεμο και μάλιστα τραυμάτισε θανάσιμα τον Πάρη με το τόξο του, αδερφό του Έκτορα και παιδί του Πριάμου.\n- Πάρις, γνωστός και με το όνομα Αλέξανδρος ή Αλάξανδος, ήταν πρόσωπο της ελληνικής μυθολογίας, γιος του Πριάμου, βασιλιά της Τροίας. Ο γνωστότερος μύθος που συνδέεται με τον Πάρι είναι ο σχετικός με την απαγωγή της Ωραίας Ελένης από αυτόν, που προκάλεσε τον Τρωικό Πόλεμο. Προς το τέλος αυτού του πολέμου, ο Πάρις πλήγωσε θανάσιμα στη φτέρνα τον Αχιλλέα με ένα βέλος.\n- Ωρίων, ήταν ο πιο διάσημος κυνηγός στην ελληνική μυθολογία.\n- Ιππόλυτος, γιος του Θησέα και της αμαζόνας Ιππολύτης.\n- Έρως, ο φτερωτός θεός της αγάπης. Συχνά σχετίζεται με τη θεά Αφροδίτη. Σύμφωνα λοιπόν με τον μύθο, όταν χτυπούσε με τα βέλη του δύο ανθρώπους, αυτοί ερωτεύονταν παράφορα.\n- Αταλάντη είναι μυθολογικό πρόσωπο με ισχυρές παραδόσεις τόσο στη Θήβα όσο και στην Αρκαδία. Λέγεται, πως η κυνηγός είχε τοξεύσει και σκοτώσει τους δύο Κένταυρους Υλαίο και Φοίκο όταν αυτοί προσπάθησαν κάποτε να την βιάσουν.\n- Άρτεμις, κόρη του Δία και της Λητούς, δίδυμη αδερφή του Απόλλωνα, βασίλισσα των βουνών και των δασών, θεά του κυνηγιού, προστάτιδα των μικρών παιδιών και ζώων, παρουσιάζεται πάντα να κυνηγά με τόξο και βέλος.\n- Απόλλωνας, γιος του Δία και της Λητούς επίσης, δίδυμος αδερφή της Άρτεμις, μεταξύ των άλλων και προστάτης των τοξοβόλων.\n- Οδυσσέας, ο γιός του Λαέρτη, βασιλιάς της Ιθάκης που όπως εξιστορεί ο Ομηρος μετά την επιστροφή του στο νησί από την οδύσσειά του, διαγωνίστηκε με τους λοιπούς “μνηστήρες” με το τόξο του σε έναν αγώνα τοξοβολίας.\n- Ακταίωνας, γιος του Αρισταίου και της Αυτονόης, κόρη του βασιλιά της Θήβας Κάδμου. Τον ανέθρεψε ο Κένταυρος Χείρωνας στο Πήλιο και έγινε σπουδαίος κυνηγός.\n- Ευρύποτας, από την Κρήτη, αρχηγός της ομάδας των τοξοτών που ο μακεδόνας βασιλιάς Φίλιππος ο 2ος είχε στα στρατεύματά του στην μάχη του για τις αρχαίες Θήβες το 335π.χ.χ.\n- Όμβριος, από την Κρήτη που φέρεται ως ο διάδοχος του Ευρύποτα.\nΗ ΕΛΛΗΝΙΚΗ ΧΡΗΣΗ ΤΟΥ ΣΚΥΘΙΚΟΥ ΤΟΞΟΥ\nΓια την ελληνική λοιπόν πλευρά της ιστορίας, φαντάζει οι Σκύθες να είχαν έρθει σε επαφή με τους Έλληνες ήδη πριν απο το 600 π.χ.χ. και να μεταφέρθηκε στους τελευταίους η γνώση και η τέχνη τους στην κατασκευή και χρήση του συγκεκριμένου είδους τόξου. Δεν αποτελεί περίεργο που πλέον τους συναντούμε σε διηγήσεις του Αριστοφάνη στους “Αχαρνείς” του όπου είχαν το ρόλο της “αστυνομίας πόλεως”. Ενώ σε αυτό έρχονται νεότερα αρχαιολογικά ευρήματα να μας το επιβεβαιώσουν όταν σε ανασκαφές στην Βεργίνα της Μακεδονίας μας το 1977, ήρθε στο φως ο γνωστός γωρυτός της Βεργίνας. “Γωρυτός” ονομάζεται η θήκη για τα βέλη και το τόξο έφιππου ή και πεζού πολεμιστή. Δερμάτινη ή ξύλινη, η θήκη αυτή καλύπτεται συνήθως με χρυσό έλασμα και άλλες διακοσμήσεις. Οι φυσικές και χημικές αναλύσεις των μετάλλων θα ελέγξουν κάποια στιγμή την υπόθεση ότι οι γωρυτοί είχαν κατασκευαστεί σε ελληνικό εργαστήριο ή όχι μιας και έως τότε μονάχα τέσσερις γωρυτοί είχαν βρεθεί στη Νότια Ρωσία και το εξάρτημα αυτό θεωρείτο έως τις μέρες μας τυπικά και μόνο σκυθικό.\nΓια την αναστατική κατασκευή του σκυθικού τόξου λοιπόν πέραν των ιστορικών πηγών και των όποιων αρχαιολογικών ευρημάτων, έγινε και η προσπάθεια για μεταφορά αυτών στην πραγματικότητα της Ελλάδος της ελληνιστικής εποχής και όχι μόνο. Αυτό αποτελεί και το σημαντικότερο κομμάτι της έρευνας μιας και λόγου αυτού, δόθηκε μεγάλη σημασία και προσοχή στα υλικά και στα εργαλεία για την κατασκευή του πρώτου μας τόξου. Συντροφιά λοιπόν και με τον Στέφανο Μπενίνι (Stefano Benini), πειραματικό αρχαιολόγο και μελετητή της παγκόσμιας ιστορίας της τοξοβολίας (βλέπετε βιογραφικό παρακάτω) έγινε η προσπάθεια να γίνει όσο πιο πιστά μπορούσε αυτή, η κατασκευή του σκυθικού-ελληνικού τόξου.\nΣύμφωνα λοιπόν με τις πηγές μας, τo σκυθικό τόξο περιγράφεται να ήταν συμπαγές και ημικυκλικό της στιγμή έκτασης της χορδής του. Νεότεροι μελετητές το παρουσιάζουν σχεδόν όμοιο με το αντίστοιχο των έφιππων Kassai, τουλάχιστον σε ότι αφορά τις επαναλαμβανόμενες καμπύλες του σε λαβή και άκρα. Σε αυτή την μορφή συμφωνούν και οι ερυθρόμορφες αναπαραστάσεις από πολλά αγγεία που διασώζονται σε πολλές εκθέσεις και μουσεία ανά τον κόσμο. Η προσπάθειά με την δική μας αναστατική, απέδειξε ότι είχαν την γνώση και τα μέσα για να μπορέσουν να του δώσουν οι Σκύθες τέτοια μορφή και καμπύλες στο ξύλο. Μεγάλο ερωτηματικό παραμένει το είδος του ξύλου για την κατασκευή, αν υπήρχαν επιπλέον διάκοσμοι ή προσθήκες από άλλα οργανικά υλικά (δέρμα, κέρατο κλπ). Αν και δεν διασώζονται τόξα από την εποχή εκείνη δεν γνωρίζουμε αν πράγματι ήταν όλα καμπυλωτά. Η απορία αυτή μας δημιουργήθηκε όταν σε ιδιάς περιόδου αγγεία παρουσιάζονται Σκύθες πολεμιστές με απλά σχεδόν ημικυκλικά τόξα. Σε αυτό το σημείο απλά υποθέσαμε ότι πρόκειται για απλή αδυναμία ή και αδιαφορία του καλλιτέχνη να δώσει περισσότερη λεπτομέρεια στον οπλισμό αυτό, κάτι που δεν συμβαίνει με τα ενδύματα και με τις σκηνές αναπαράστασης σε αυτά.\nΠροαναφέρθηκα σε αναφορές που θέλουν το σκυθικό τόξο να έχει διπηχές μήκος και τριπήχη βέλη (ο ελληνικός πήχης σαν ανθρωπομετρική μονάδα μέτρησης αναφερόταν στην απόσταση από τον αγκώνα μέχρι το άκρο του χεριού, όταν αντικαταστάθηκε μετέπειτα με τον εμπορικό στα 64εκ. και με τον τεκτονικό στα 75εκ.). Δυστυχώς αυτή η ανθρωπομετρική μονάδα παρουσίασε τεράστιο πρόβλημα μιας και από τοξοβόλο σε τοξοβόλο είναι πολύ πιθανόν να άλλαζαν οι σωματικές διαστάσεις και πόσο μάλλον των άνω άκρων τους (χείρας, πήχη κλπ.). Στην σύγχρονη εποχή ο πήχης ενός μέσου ατόμου ανδρικού φίλου μετρά από 40 έως και 70 εκ. Για το δικό μας τόξο υποθέσαμε μια μέση τιμή των 60 εκ. περίπου ξέροντας ότι οι Αρχαίοι Έλληνες είχαν μέσο όρο ύψος γύρω στο 1,60 - 1,70 μ. έτσι ώστε ανθρωπομετρικά να είμαστε όσο γίνεται περισσότερο συμμετρικοί και πιστοί.\nΞυλεία: Τα ελληνικά δάση πλούσια σε χλωρίδα, ποικίλα διαθέσιμη σε μεγάλο μέρος της ελληνικής επικράτειας αποτέλεσαν το πρώτο κομμάτι αναζήτησής μας για το βασικό υλικό κατασκευής του τόξου. Οι επιλογές μας πολλές, χωρίστηκαν ανάλογα με το αν ενδείκνυνται για την κατασκευή του κυρίου σώματος του τόξου ή για την κατασκευή βελών ή για κανένα από τα δύο. Η τελική ομαδοποίησή τους έγινε βασιζόμενοι και σε λοιπές μελέτες από ευρήματα αρχαιολογικά από την νεολιθική περίοδο μέχρι και την ύστερη βυζαντινή εποχή προσπαθώντας να κατανοήσουμε την προτίμηση των τοξοβόλων στην χρήση ξυλείας ανάλογα την περιοχή δράσης τους και την διαθεσιμότητα απο την χλωρίδα. Τα αποτελέσματα παρουσιάζονται στην παρακάτω λίστα.\nΓια τις ανάγκες μας έγινε χρήση άροζου κομματιού κορμού από ίταμο ή τάξο (Taxus Baccata) με διάμετρο που κυμαίνονταν από τα 8 στα 12 περίπου εκατοστά και μήκος περίπου τα 180 εκατοστά. Ο/Η Ίταμος, ένα δέντρο σύμβολο θανάτου και ζωής. Με το ισχυρό του δηλητήριο ήταν δυνατό κατά τον Διοσκουρίδη να σκοτώσει κάποιον που θα κοιμηθεί κάτω από αυτόν. Αναδίδει δηλητηριώδεις ατμούς ενώ το ξύλο του, γνωστό για την αντοχή και την σκληρότητά του στην σκιά, ήταν χρήσιμο από την αρχαιότητα για την κατασκευή όπλων και αγαλμάτων. Ο ίταμος, δέντρο αειθαλές ύψους 10-15 μέτρων αναπτύσσεται πολύ αργά και τα φύλλα του είναι το πιο δηλητηριώδες από όλα τα μέρη του. Βρίσκεται σε εύκρατες περιοχές του βόρειου ημισφαιρίου. Στην Ευρώπη δε, απαντάται αυτοφυές το είδος Τaxus baccata. Στην Ελλάδα το βρίσκουμε στη Μακεδονία, τη Θράκη, την Στερεά Ελλάδα, την\nΠελοπόννησο και τη Σαμοθράκη και αναπτύσσεται σε υγρά ή δροσερά εδάφη. Είναι γνωστό ως ήμερο έλατο και καρκαριά.\nΤην επιλογή μας αυτή ακολούθησε εκτεταμένη μελέτη ιστορικών και αρχαιολογικών ερευνών, συνάμα με πολύχρονη πείρα του Stefano Benini, πειραματιζόμενος σε πολλά διαφορετικά είδη ξυλείας.\nΌπως παρατηρούμε στην επόμενη φωτογραφία, η ιδιαιτερότητα του ίταμου είναι ότι παρουσιάζει μια σχετικά λεπτή λευκή στοιβάδα εξωτερικά και μία ερυθρά στο εσωτερικά πιο παχειά. Η ύπαρξη των δύο διαφορετικών τμημάτων του δέντρου στο κορμό του, συνοδεύεται από εξίσου διαφορετικές φυσικές ιδιότητες.\nΤο κομμάτι του κορμού κόπηκε ακολουθώντας τα παραδοσιακά/λαογραφικά στοιχεία όπως μας μεταφέρονται από τα βάθη της ανθρώπινης ιστορίας, που αφορούν την κοπή της ξυλείας στην χάση της σελήνης και την σχεδόν τρίμηνη αφύγρανση της, που συνοδεύτηκε με φυσικές μεθόδους επεξεργασίας. Στην συνέχεια σκίστηκε και πελεκήθηκε δια χειρός, λειάνθηκε και στο τέλος όταν απέκτησε τις καμπύλες του σκυθικού, μετά από πολλαπλά βυθίσματα σε καυτό νερό, έγιναν και οι σχετικές εργασίες για την προστασία του με την χρήση φυσικών ελαίων και κεριών.\nΠιο συγκεκριμένα, με τα βυθίσματα στο καυτό νερό, οι πρόγονοί μας κατάφερναν να προστατεύσουν μόνιμα το ξύλο από τα παράσιτα του ενώ ταυτόχρονα οι ίνες του μαλάκωναν και μπορούσαν εύκολα να δώσουν νέο σχήμα ή να διορθώσουν την φυσική κατάσταση της ξυλείας κατ’ επιλογή.\nΗ κοπή του έγινε με μικρό πέλεκυ βασιζόμενοι σε αντίστοιχες ερυθρόμορφες σκηνές που φέρουν τους Σκύθες τοξότες να κρατούν και ένα μικρό πέλεκυ πάντα μαζί τους.\nΗ λευκή επιφάνεια αποτελεί την εσωτερική μεριά του τόξου μας ενώ η ερυθρή την εξωτερική.\nΒασιζόμενοι σε σύγχρονες αρχαιολογικές ανακαλύψεις και μελέτες που αφορούν την αποτελεσματικότητα των διαφορετικών φυσικών ινών του δέντρου τόσο κατά την διάρκεια της έκτασης όσο και στην εκτόξευση του βέλους.\nΈπειτα επιλέχτηκε μία απλή ελαφρά κατεργασμένη δερμάτινη προσθήκη για λαβή στο κέντρο που δέθηκε με φυσική ίνα από την εξωτερική πλευρά ενώ ολοκληρώθηκε η κατασκευή με την δημιουργία χορδής από φυσικό μετάξι το οποίο και καλύφθηκε από κερί μελισσών για προστασία από τις καιρικές συνθήκες και επέκταση ορίου ζωής σε αριθμό βολών.\nΗ αιχμή του βέλους είναι από σφυρηλατημένο ορείχαλκο και το σχήμα του κωνικό αν και μπορεί να διαφέρει ανάλογα την χρήση.\nΒασιζόμενοι σε περιγραφές και ελάχιστα αρχαιολογικά ευρήματα, βλέπουμε τους Σκύθες να ομορφαίνουν τα τόξα τους με διάφορα σχέδια, φύλλα από πολύτιμα μέταλλα, κομμάτια οστού ή μετάλλου στις κορυφές και περίτεχνα επεξεργασμένα δερμάτινα κομμάτια τόσο για τα τόξα τους όσο για τους γωρυτούς τους.\nΤο εγχείρημά μας, μετά το πέρας των εργασιών, απέδωσε απροσδόκητα “καλούς και όμορφους καρπούς”. Μελετήσαμε ένα μικρό κομμάτι της ιστορίας μας και καταφέραμε να δώσουμε ζωή σε ένα όπλο που είναι άρρηκτα συνδεδεμένο με την ελληνική ιστορία και ελάχιστοι το γνώριζαν. Οι δοκιμές μας σε πεδίο τοξοβολίας, πετυχαίνοντας εμβέλειες 250 μέτρων και δυνάμεις σχεδόν 47 λιβρών, μας εντυπωσίασαν και προσεχώς θα παρουσιαστούν νέα στοιχεία από την χρήση του και τις επιδόσεις του καθώς επίσης και μία παράλληλη μελέτη για την κατασκευή του αντίστοιχου ομηρικού τόξου που ολοκληρώνεται σύντομα.\nΣτον καθηγητή μου Gianni Br. για την υπομονή και τη μεταδοτικότητά του.\nΣτον μέντορά μου, Stefano Benini για την μεταλαμπάδευση των γνώσεων και την\nυλοποίηση της παρούσας ιδέας μου.\nΣτην Σταυρούλα Ντότσικα για την τελική συντακτική και ορθογραφική επιμέλεια.\nΠολυκάρπιον Αλμωπίας Πέλλας,\nΓια τους φίλους και λάτρεις του αθλήματος και της ιστορίας ή και για συλλόγους, είναι δυνατή η κατασκευή αντίστοιχων αντιγράφων ή με τροποποιήσεις αυτών, με το ίδιο μεράκι και προσοχή στη λεπτομέρεια. Όσοι επιθυμούν σας επικοινωνήσουν μαζί μου για περισσότερες πληροφορίες στο : anthropomastoras@gmail.com\nΟ Μανώλης Γεωργόπουλος (aka Δημόφιλος) γεννήθηκε στην Αθήνα, μεγάλωσε στην Αθήνα, ζει στην Ιταλία, μα μάλλον θα συνεχίζει να ζει στο εξωτερικό και στις πιο απίθανες επαρχίες της Ελλάδος. Ολοκληρώνοντας τις σπουδές του στην Ιατρική στο Πανεπιστήμιο της Μπολώνια, κατέληξε πολυτεχνίτης και ερημοσπίτης, αφού έχει καταφέρει να στεριώσει σε πολλά απ’ ό,τι έχει καταπιαστεί τα τελευταία 15 χρόνια. Αρθρογραφεί, λογοτεχνίζει, ενώ ακολουθούν ενασχολήσεις του με την ποδηλασία, με διάφορα χειμερινά αθλήματα ενώ τον τελευταίο καιρό με την ιστορική τοξοβολία και διάφορους συλλόγους ιστορικών μελετών.\nΟ Στέφανο Μπενίνι, επωνομαζόμενος και Μπένι, Φερραρέζος της τάξης του 1960, είναι τοξοβόλος από το 1977. Από μικρό παιδί καλλιέργησε το ενδιαφέρον για την τέχνη της τοξοβολίας και αμέσως έδειξε την τέχνη και το μεράκι του στην ανακατασκευή μοναδικών τόξων από ξύλο. Ένα πάθος που αποζημιώθηκε στο έπακρον με μια σειρά από βραβεία, αναγνωρίσεις και αναφορές στον διεθνή τύπο. Σήμερα κατασκευάζει ξύλινα και ιστορικά αποδεκτά τόξα από διάφορα είδη ξυλείας, με μεγαλύτερη έμφαση σε εκείνα από την τάξο (ίταμο). Περισσότερα για εκείνον στην σελίδα του : http://www.arcostorico.it\n- Βάση δεδομένων για την ελληνική φύση του 1994, του Τομέα Υδάτινων πόρων και Περιβάλλοντος, Φιλότης, του Εθνικού Μετσόβιου Πολυτεχνείου από: http://filotis.itia.ntua.gr/home/\n- Φωτογραφίες δέντρων φυλλωσιάς και καρπών από : http://www.2020site.org/trees\n- The Place of Archery in Greek Warfare - Thomas Nelson Winter, University of Nebraska-Lincoln 1990\n- Βάση Δεδομένων (ΒΔ) «Ελληνική Βιοποικιλότητα»\n- The Archery Library - Old Archery Books, Articles and Prints στο http://www.archerylibrary.com/books/\n- Ascham, Roger - Toxophilus, The fchole of fhootinghe conteyned in two bookes edition by Edward Arber,\nΗ "ΕΛΛΗΝΙΚΗ ΕΦΙΠΠΟΤΟΞΟΤΙΚΗ ΕΤΑΙΡΕΙΑ"\nσυγχαίρει θερμά τους\nκ.κ. Stefano Benini και Εμμανουήλ Γεωργόπουλο\nγια το αναστατικό επίτευγμά τους\nκαι ευχαριστεί για την παραχώρηση\nτου δικαιώματος αυτής της πρώτης δημοσιεύσεως\nτης κατασκευαστικής μελέτης.\nKAI.. AΛΛΑ ΚΑΙ...\nΣΤΟΥ Κ.Ε.ΙΠΠ ΤΗΝ ΟΛΟΜΑΥΡΗ ΡΑΧΗ... ...ΠΡΟΣΤΑΤΕ...\nΕΝΑΡΞΗ ΤΗΣ 4ης ΠΡΟΠΟΝΗΤΙΚΗΣ ΠΕΡΙΟΔΟΥ\nΤΑ "ΑΛΟΓΑ" ΤΟΥ Κ.Ε.ΙΠΠ. ΚΑΙ ΤΑ, ΕΠΙΕΙΚΩΣ, "ΠΑ...


Τουριστική Αρχή Χαβάης: Οι δαπάνες επισκεπτών «σχεδόν επίπεδες» τον Νοέμβριο\nΑρχική » Breaking Travel News » Τουριστική Αρχή Χαβάης: Οι δαπάνες επισκεπτών «σχεδόν επίπεδες» τον Νοέμβριο\nΟι επισκέπτες στα νησιά της Χαβάης δαπάνησαν συνολικά 1.29 δισεκατομμύρια δολάρια τον Νοέμβριο του 2018, το οποίο ήταν σχεδόν σταθερό (-0.3%) σε σύγκριση με το Νοέμβριο του 2017, σύμφωνα με προκαταρκτικά στατιστικά στοιχεία που κυκλοφόρησαν σήμερα από την αρχή τουρισμού της Χαβάης (HTA).\nΤον Νοέμβριο, η αύξηση των δαπανών επισκεπτών από τη Δύση των ΗΠΑ (+ 6.5% στα 533.1 εκατομμύρια δολάρια), την Ανατολή των ΗΠΑ (+ 9.3% στα 292.3 εκατομμύρια δολάρια) και τον Καναδά (+ 2.6% στα 99.6 εκατομμύρια δολάρια) αντισταθμίστηκε από μειώσεις από την Ιαπωνία (-0.4 % έως 182.7 εκατομμύρια $) και όλες οι άλλες διεθνείς αγορές (-26.5% έως 175.3 εκατομμύρια $).\nΣε επίπεδο πολιτείας, οι μέσες ημερήσιες δαπάνες επισκεπτών μειώθηκαν (-3.2% σε 193 $ ανά άτομο) το Νοέμβριο από έτος σε έτος. Επισκέπτες από την Ανατολική ΗΠΑ (+ 4.0%) και τον Καναδά (+ 2.2%) ξόδεψαν περισσότερα ανά ημέρα, ενώ οι επισκέπτες από την Ιαπωνία (-3.8%) και όλες τις άλλες διεθνείς αγορές (-12.1%) ξόδεψαν λιγότερα.\nΟι συνολικές αφίξεις επισκεπτών αυξήθηκαν σε 781,990 (+ 4.3%) το Νοέμβριο σε σύγκριση με πριν από ένα χρόνο, με αύξηση που σημειώθηκε στις αφίξεις τόσο από τις αεροπορικές υπηρεσίες (+ 4.1% σε 770,126) όσο και από τα κρουαζιερόπλοια (+ 21.1% σε 11,864). Συνολικές ημέρες επισκεπτών1 αυξήθηκαν κατά 3.0 τοις εκατό. Η μέση ημερήσια απογραφή2 (δηλ. Αριθμός επισκεπτών κάθε δεδομένη ημέρα) το Νοέμβριο ήταν 221,935 (+ 3.0%).\nΠερισσότεροι επισκέπτες ήρθαν αεροπορικώς από τη Δυτική ΗΠΑ (+ 11.3%), την Ανατολική ΗΠΑ (+ 7.5%), την Ιαπωνία (+ 3.1%) και τον Καναδά (+ 0.7%) το Νοέμβριο, ενώ λιγότεροι επισκέπτες προέρχονταν από όλες τις άλλες διεθνείς αγορές (-19.7 %) έναντι πέρυσι.\nOahu, Maui και Kauai κατέγραψαν όλες αυξήσεις τόσο στις δαπάνες των επισκεπτών όσο και στις αφίξεις των επισκεπτών τον Νοέμβριο από έτος σε έτος. Οι δαπάνες επισκεπτών στο Oahu αυξήθηκαν ελαφρά στα 609.1 εκατομμύρια $ (+ 0.9%) με τις αφίξεις επισκεπτών να αυξάνονται στα 456,121 (+ 2.8%). Ο Maui είδε τις δαπάνες των επισκεπτών να αυξάνονται στα 364.6 εκατομμύρια $ (+ 1.7%) και οι αφίξεις των επισκεπτών σε 225,178 (+ 4.1%). Οι δαπάνες επισκεπτών στο Kauai αυξήθηκαν σε 141.7 εκατομμύρια $ (+ 13.9%) και οι αφίξεις επισκεπτών σε 102,516 (+ 6.4%). Το νησί της Χαβάης σημείωσε πτώση τόσο στις δαπάνες επισκεπτών 154.4 εκατομμυρίων δολαρίων (-18.3%) όσο και στις αφίξεις επισκεπτών 123,032 (-10.0%).\nΣυνολικά 1,035,694 αεροπορικά καθίσματα από τον Ειρηνικό εξυπηρέτησαν τα νησιά της Χαβάης το Νοέμβριο, αύξηση 7.3%\nχρόνο με τον χρόνο. Η ανάπτυξη των προγραμματισμένων αεροπορικών θέσεων από τον Καναδά (+ 15.8%), τη Δυτική ΗΠΑ (+ 10.8%), την Ιαπωνία (+ 10.7%), την Ωκεανία (+ 2.7%) και την Ανατολική ΗΠΑ (+ 0.4%) αντιστάθμισε λιγότερα αεροπορικά καθίσματα από άλλες αγορές της Ασίας (-37.9%).\nΈτος έως σήμερα 2018\nΑπό έτος μέχρι σήμερα, κατά τους πρώτους 11 μήνες του 2018, οι επισκέπτες στα νησιά της Χαβάης ξόδεψαν συνολικά 16.22 δισεκατομμύρια δολάρια, αύξηση 8.0% σε σύγκριση με την ίδια περίοδο πέρυσι.\nΟι τέσσερις μεγαλύτερες αγορές επισκεπτών της Χαβάης, η Δυτική ΗΠΑ (+ 9.9% έως 6.01 δισεκατομμύρια δολάρια), η Ανατολική ΗΠΑ (+ 9.0% έως 4.13 δισεκατομμύρια δολάρια), η Ιαπωνία (+ 1.9% έως 2.12 δισεκατομμύρια δολάρια) και ο Καναδάς (+ 6.6% έως 960.7 εκατομμύρια δολάρια), ανέφεραν όλες αύξηση των δαπανών επισκεπτών σε σύγκριση με την ίδια περίοδο πέρυσι. Οι συνδυασμένες δαπάνες επισκεπτών από όλες τις άλλες διεθνείς αγορές αυξήθηκαν επίσης (+ 8.0% σε 2.95 δισεκατομμύρια δολάρια).\nΑπό έτος σε ημερομηνία έως το Νοέμβριο, οι συνολικές αφίξεις επισκεπτών αυξήθηκαν (+ 6.1% σε 9,044,488) σε σχέση με πέρυσι, με αύξηση από τη Δύση των ΗΠΑ (+ 9.7% σε 3,822,064), την Ανατολική ΗΠΑ (+ 8.3% σε 1,956,288), τον Καναδά (+3.4 % έως 465,497) και Όλες οι Άλλες Διεθνείς Αγορές (+ 3.5% έως 1,249,624) αντισταθμίζοντας λιγότερους επισκέπτες από την Ιαπωνία (-1.5% σε 1,440,289).\nΚαι τα τέσσερα μεγαλύτερα νησιά της Χαβάης πραγματοποίησαν αύξηση στις δαπάνες επισκεπτών τους πρώτους 11 μήνες του 2018. Οι αφίξεις επισκεπτών αυξήθηκαν στο Oahu, το Maui και το Kauai, αλλά μειώθηκαν ελαφρά στο νησί της Χαβάης.\nΣυνολικά 12,066,873 αεροπορικά καθίσματα trans-Pacific εξυπηρέτησαν τα νησιά της Χαβάης από το Νοέμβριο έως και 8.8% σε σχέση με την αντίστοιχη περσινή περίοδο.\n• West West: Οι αφίξεις επισκεπτών αυξήθηκαν από τις περιοχές του Ειρηνικού (+ 11.9%) και των βουνών (+ 8.4%) το Νοέμβριο σε σύγκριση με το προηγούμενο έτος, με την ανάπτυξη να πραγματοποιείται από την Αλάσκα (+ 22.5%), τη Νεβάδα (+ 14.0%), την Ουάσιγκτον ( + 13.0%), Κολοράντο (+ 12.0%), Καλιφόρνια (+ 11.8%) και Αριζόνα (+ 11.5%). Μέσα στους πρώτους 11 μήνες του 2018, οι αφίξεις αυξήθηκαν από τις περιοχές Βουνό (+ 12.4%) και Ειρηνικού (+ 9.3%) σε σχέση με την ίδια περίοδο πέρυσι.\n• Ανατολικές ΗΠΑ: Με εξαίρεση τη Νέα Αγγλία (-4.4%), όλες οι περιοχές σημείωσαν αύξηση στις αφίξεις επισκεπτών τον Νοέμβριο έναντι ενός έτους πριν. Από έτος σε έτος, οι αφίξεις αυξήθηκαν από κάθε περιοχή, συμπεριλαμβανομένης της ανάπτυξης από τις δύο μεγαλύτερες περιοχές, την Ανατολική Βόρεια Κεντρική (+ 9.5%) και τον Νότιο Ατλαντικό (+ 9.1%).\n• Ιαπωνία: Περισσότεροι επισκέπτες έμειναν σε ξενοδοχεία (+ 2.7%) το Νοέμβριο, ενώ οι διαμονές στις χρονομεριστικές τιμές (-2.2%) μειώθηκαν σε σύγκριση με πέρυσι. Επιπλέον, περισσότεροι επισκέπτες έκαναν τις δικές τους ταξιδιωτικές ρυθμίσεις (+ 21.9%), ενώ λιγότεροι επισκέπτες αγόρασαν ομαδικές εκδρομές (-14.6%) και οργανωμένα ταξίδια (-6.5%).\n• Καναδάς: Οι αφίξεις επισκεπτών σε διεθνείς πτήσεις αυξήθηκαν (+ 8.6%), ενώ λιγότεροι επισκέπτες έφτασαν στις εσωτερικές πτήσεις των ΗΠΑ (-26.7%), το Νοέμβριο από έτος σε έτος. Η απευθείας πτήση από τον Καναδά προς τη Χαβάη ήταν πιο προσιτή από τη διέλευση από τον Καναδά στις ΗΠΑ για να πραγματοποιήσετε πτήσεις εσωτερικού. Η διαμονή των επισκεπτών μειώθηκε σε ξενοδοχεία (-4.1%) και σε συγκυριαρχίες (-5.2%) αλλά αυξήθηκε στις ενοικιαζόμενες κατοικίες (+ 43.8%) το Νοέμβριο σε σύγκριση με πριν από ένα χρόνο.\n• MCI: Οι συνολικές αφίξεις επισκεπτών που ήρθαν το Νοέμβριο για συναντήσεις, συμβάσεις και κίνητρα (MCI) μειώθηκαν (-8.6% σε 36,014) από πέρυσι. Λιγότερες αφίξεις συμμετείχαν σε συνέδρια (-27.5%) και εταιρικές συναντήσεις (-4.2%), αλλά περισσότερες αφίξεις ήρθαν για ταξίδια κινήτρων (+ 23.7%). Από έτος σε έτος, οι συνολικοί επισκέπτες MCI αυξήθηκαν (+ 2.0% σε 462,444) σε σύγκριση με την ίδια περίοδο πέρυσι.\nΤο αεροδρόμιο Charles de Gaulle εισάγει νέους κανόνες ταξί για να αποτρέψει απάτες


Μαγικες Διαδρομες Στην Τεχνη Νικος Χατζηκυριακος Γκικας - Παιδικη βιβλιοθηκη (BKS.0962005)\nΑρχική > Βιβλία > Παιδική Βιβλιοθήκη > ΜΑΓΙΚΕΣ ΔΙΑΔΡΟΜΕΣ ΣΤΗΝ ΤΕΧΝΗ ΝΙΚΟΣ ΧΑΤΖΗΚΥΡΙΑΚΟΣ ΓΚΙΚΑΣ\nΤα παιδιά αγαπούν τα έντονα χρώματα, τα σχήματα, την ποικιλία των γραμμών και των σχεδίων. Με αυτόν τον τρόπο προσπαθούν να ζωγραφίσουν, να σχεδιάσουν και τα ίδια τις εικόνες που βλέπουν γύρω τους... Ποιος θα μπορούσε να τους μάθει πώς να το κάνουν καλύτερα από τον Ν.Χ. Γκίκα, τον εκπρόσωπο του κυβισμού στην Ελλάδα; Τα εικαστικά έργα που παρουσιάζονται στο βιβλίο γίνονται αφορμή για να παίξουν τα παιδιά και να εξοικειωθούν εύκολα με τα γεωμετρικά σχήματα και τις εικαστικές φόρμες.\nΘέματα -''κλειδιά'': τα σύνεργα του χτίστη, οι χαρταετοί, στο μπαλκόνι του σπιτιού μου, οι στέγες των σπιτιών, γραμμές και σχήματα, παλιά παιχνίδια.\nΜΑΓΙΚΕΣ ΔΙΑΔΡΟΜΕΣ ΣΤΗΝ ΤΕΧΝΗ ΝΙΚΟΣ ΧΑΤΖΗΚΥΡΙΑΚΟΣ ΓΚΙΚΑΣ (BKS.0962005)\nΜΑΓΙΚΕΣ ΔΙΑΔΡΟΜΕΣ ΣΤΗΝ ΤΕΧΝΗ ΝΙΚΟΣ ΧΑΤΖΗΚΥΡΙΑΚΟΣ ΓΚΙΚΑΣ BKS.0962005 ΤΖΑΒΑΡΑ ΚΑΤΕΡΙΝΑ ΤΖΑΒΑΡΑ ΚΑΤΕΡΙΝΑ ΠΑΙΔΙΚΗ ΒΙΒΛΙΟΘΗΚΗ ΜΑΓΙΚΕΣ ΔΙΑΔΡΟΜΕΣ ΣΤΗΝ ΤΕΧΝΗ ΝΙΚΟΣ ΧΑΤΖΗΚΥΡΙΑΚΟΣ ΓΚΙΚΑΣ


Σπάει το πιο μεγάλο under; | Superleague | gazzetta.gr\nΣπάει το πιο μεγάλο under;\nΟ Κ. Νικολακόπουλος γράφει στο blog του στο gazzetta για την ιδιαιτερότητα του αγώνα του Ολυμπιακού στο Αγρίνιο.\nΗ τελευταία έξοδος του Ολυμπιακού στη φετινή σεζόν, σήμερα στο Αγρίνιο, συμπίπτει με έναν από τους παραδοσιακά πιο δύσκολους αγώνες του κάθε χρόνο στο ελληνικό πρωτάθλημα!\nΝα θυμίσω ότι ο Ολυμπιακός δεν τον κέρδισε ούτε πέρσι (1-1), ούτε πρόπερσι στο Αγρίνιο, ενώ ακόμη και μέσα στο Καραϊσκάκη οι νίκες του αυτή την τριετία είναι με 1-0 φέτος, 2-0 πέρσι (το δεύτερο γκολ στις καθυστερήσεις) και 2-1 πρόπερσι!!!\nΝα ξέρετε ότι τα παιχνίδια Παναιτωλικού-Ολυμπιακού είναι τα μεγαλύτερα under που υπάρχουν στην προϊστορία του Ολυμπιακού στην Α΄Εθνική! Έχει κερδίσει δύο φορές με 1-0 στη δεκαετία του ’70, έχει κερδίσει επίσης 1-0 πριν λίγα χρόνια με ένα γκολ του Μιραλάς κι έχει φέρει και 0-0 κι 1-1!\nΣπάει λοιπόν αυτό το under; Να υπενθυμίσω ότι ο Ματζουράκης από τότε που έφυγε από τον Ολυμπιακό, τον έχει αντιμετωπίσει φορές, ως γηπεδούχος προπονητής. Έχει δύο νίκες (2-1 κι 1-0 με την Ξάνθη) και τρεις ήττες (όλες 0-1 με Ξάνθη, Βέροια και Καλλονή), με εξαίρεση ένα Καλλονή-Ολυμπιακός 0-5.\nΚατά την γνώμη μου ο Ολυμπιακός πράγματι θα δώσει σήμερα ένα από τα δύο δύσκολα εκτός έδρας παιχνίδια του στο φετινό πρωτάθλημα. Και για να κερδίσει πρέπει να παίξει καλύτερα απ΄ ότι στην Τρίπολη και στο Καυταντζόγλειο, όπου έκανε δύο όντως ωραία διπλά.\nΟ Παναιτωλικός μόλις στο τελευταίο του παιχνίδι στο Αγρίνιο κέρδισε την ΑΕΚ. Και θεωρώ ότι με το ίδιο στιλ θα παίξει κι απόψε. Να έχει το παιχνίδι στο 0-0 και να το πάει στο γκολ, στο ποιός θα βάλει το γκολ. Εξαρτάται από τον Ολυμπιακό να του χαλάσει το πλάνο…


Μαμά στην Κομοτηνή: Γράμμα στον Άϊ Βασίλη\nΕυρύνοος 2 Δεκεμβρίου 2009 - 11:03 μ.μ.\nΕΛΕΝΑ 3 Δεκεμβρίου 2009 - 12:58 π.μ.\nΣυγχαρητήρια σε αυτόν που το έγραψε!\nΚαι θα συμπληρώσω ότι καλό είναι, όλους αυτούς τους ανθρώπους που έχουν την ανάγκη μας και που θα νοιώσουν "πλούσιοι" με μια ελαχιστότατη προσφορά μας, να μην τους θυμόμαστε μόνο στις γιορτές.\nΜας έχουν ανάγκη και τον υπόλοιπο χρόνο!\nkiki 5 Δεκεμβρίου 2009 - 12:39 π.μ.\nΩραίο το γράμμα...


Οι Νέες Σειρές για την σεζόν 2013-2014 1ο Μέρος! ~ Read to Death\nΟι Νέες Σειρές για την σεζόν 2013-2014 1ο Μέρος!\nΠερίληψη: O Clark Gregg θα επιστρέψει στο ρόλο του ως ο Πράκτορας Phil Coulson του κινηματογραφικού σύμπαντος της Marvel. Αυτός θα στρατολογήσει μερικούς υψηλά επιλεγμένους πράκτορες από όλο των κόσμο και μαζί θα φτιάξουν την ομάδα του S.H.I.E.L.D. Μαζί θα ερευνήσουν το νέο, το παράξενο και το άγνωστο στον κόσμο, προστατεύοντας το "φυσιολογικό" από το "αφύσικο". Η ομάδα του Coulson αποτελείται από τους: Agent Grant Ward (Brett Dalton), ο οποίος ειδικεύεται στην πάλη και την κατασκοπία, την Agent Melinda May (Ming-Na Wen), επαγγελματία πιλότο και γνώστη πολεμικών τεχνών, τον Agent Leo Fitz (Iain De Caestecker), θαυμάσιο μηχανικό και την Agent Jemma Simmons, ευφυή βιοχημικό. Η νέα προσθήκη στην ομάδα θα είναι η χάκερ, Skye (Chloe Bennet). Και το ταξίδι στο άγνωστο ξεκινάει!!!\nΣχόλια: Εντυπωσιακό τρέιλερ!!! Η σειρά φαίνεται πολλά υποσχόμενη και κάθε φαν της Μάρβελ οφείλει να τη δει!!!\nΠερίληψη: Αστυνομική σειρά που εξελίσσεται 35 χρόνια στο μέλλον, όπου οι αστυνομικοί του Los Angeles συνεργάζονται με εξελιγμένα ανθρωπόμορφα ρομπότ. Μία απίθανη σχέση αναπτύσσεται όταν ένας αστυνομικός που έχει αντιπάθεια στα ρομπότ, και ένα ρομπότ με απροσδόκητες συναισθηματικές αντιδράσεις ερευνούν υποθέσεις στον νέο αυτό κόσμο.\nΣχόλια: Η ατμόσφαιρα θυμίζει λίγο Fringe. Το τμήμα, τα εφέ, όλα. Τα ρομπότ δε, θυμίζουν Observers (ακόμα και στον τρόπο ομιλίας τους). H ιστορία προβλέπω ότι θα εξελιχθεί με παρόμοιο τρόπο. Προσωπικά δεν ενθουσιάζομαι στην ιδέα να δω ανθρώπους-τενεκέδες οπότε θα το αφήσω.\nΠερίληψη: Μετεώριση, τηλεκινησία, ικανότητα να ελέγχει τη φύση, ακόμα και να προβλέπει το μέλλον. Από τότε που η Bo ήταν 2 χρονών είχε ικανότητες που ούτε η ίδια μπορούσε να κατανοήσει και να ελέγξει. Μεγάλωσε με μία μικρή ομάδα ανθρώπων που ονομάζονται “True Believers” (αληθινοί πιστοί) και προστάτευαν το μικρό ορφανό κορίτσι από επικίνδυνους ανθρώπους που ήθελαν να χρησιμοποιήσουν τις δυνάμεις της για προσωπικό τους όφελος. Στα 10 της πλέον, οι δυνάμεις της έχουν γίνει ισχυρότερες ενώ και οι απειλές έχουν αυξηθεί. Έτσι οι Believers θα στραφούν στον μοναδικό άνθρωπο που θα μπορούσε να είναι ο προστάτης της, ο Tate. Έναν θανατοποινίτη, ο οποίος καταδικάστηκε άδικα και έχει χάσει τη θέληση του. Έτσι πρέπει να τον βοηθήσουν να δραπετεύσει. Ο Tate και η Bo ξεκινάνε ένα ταξίδι στο οποίο πρέπει να μάθουν να εμπιστεύονται ο ένας τον άλλον. Έτσι ταξιδεύουν από πόλη σε πόλη και κάθε ένας που τυχαίνει να συναντήσουν, του αλλάζουν τη ζωή για πάντα. Παράλληλα θα πρέπει να κρατούνται μακριά από τις απειλές.\nΣχόλια: Χωρίς τρέιλερ μπορώ να πω ότι το story μου θυμίζει μία μίξη Touch και Heroes. Δηλαδή Tim Kring. Α ρε JJ σκούριασες!!!\nΠερίληψη: Μια τυχαία συνάντηση της φωτογράφου Sara Hadley (Hannah Ware) και του δικηγόρου Jack McAllister (Stuart Townsend) οδηγεί σε μία άμεση και αδιαμφισβήτητη έλξη. Ο Άντρας της Σάρα, ο Drew (Chris Johnson), είναι ένας επιτυχημένος δικηγόρος με πολιτικές φιλοδοξίες. ενώ ο Τζακ είναι παντρεμένος με την Elaine (Wendy Moniz), την κόρη του αφεντικού του, Thacher Karsten (James Cromwell). Όταν ο κουνιάδος του Karsten δολοφονηθεί, όλα τα στοιχεία θα δείξουν ένοχο το γιο του Kransten, T.J. (Henry Thomas). Ο Jack θα πρέπει να τον υπερασπιστεί ως δικηγόρος του, αλλά θα βρεθεί αντιμέτωπος με τον σύζυγο της Σάρα, Drew, ο οποίος θέλει να κερδίσει την εύνοια των πολιτών για πολιτικούς λόγους. Και με το που ξεκίνησε η σχέση του Τζακ και της Σάρα, οι 2 εραστές θα βρεθούν σε μία δύσκολη κατάσταση... αντιμέτωποι σε μία υπόθεση φόνου.\nΣχόλια: Σαπούνι!!! Ωραία όμως η Hannah Ware, ίσως αξίζει η θέαση λίγων επεισοδίων!!!\nΠερίληψη: Η District 21 θα αποτελείται από 2 διαφορετικές ομάδες. Τους ένστολους αστυνομικούς όπου θα περιπολούν την περιοχή και θα αντιμετωπίζουν το έγκλημα στους δρόμους. Η 2η ομάδα θα είναι η ομάδα πληροφοριών όπου θα αντιμετωπίζουν σημαντικότερες παραβάσεις, όπως το οργανωμένο έγκλημα, εμπόριο ναρκωτικών και δολοφονίες. Αρχηγός της 2ης ομάδας είναι ο Hank Voight (Jason Beghe), ένας άντρας που είναι πρόθυμος να κάνει τα πάντα για να αποδώσει δικαιοσύνη.\nΣχόλια: Άλλη μία αστυνομική σειρά. Για Chicago Fire ακούω καλά σχόλια, λογικά θα κυμανθεί και αυτό στο ίδιο στυλ.\nΠερίληψη: Οι μαθητές του Ballard High School, ενός σχολείου που πηγαίνουν τα παιδιά των πιο πλούσιων και γνωστών οικογενειών στην Ουάσιγκτον, πάνε εκδρομή. Τι θα γίνει όμως όταν καθώς ταξιδεύουν με το λεωφορείο πέσουν θύματα απαγωγής;;; Τώρα οι ισχυρότεροι άνθρωποι της χώρας είναι στο έλεος ενός εκδικητικού ανθρώπου. Το ερώτημα είναι: Τι θα κάνεις και πόσο μακρυά είσαι πρόθυμος να φτάσεις για να διασφαλίσεις την σώα επιστροφή του παιδιού σου;;; Με τόσους πολλούς να εμπλέκονται, κανείς δε μπορεί να εμπιστευτεί κανέναν και όλο το έθνος βρίσκεται σε κίνδυνο.\nΣχόλια: Πολύ ωραίο το τρέιλερ. Από τα conspiracy thrillers που φαίνεται ότι έχουν ενδιαφέρον. Θα έχουμε και την επιστροφή της Gillian Anderson στην τηλεόραση!!! Νομίζω αξίζει την προβολή!!!\nΠερίληψη: H σειρά θα εστιάζει στην ιστορία του κακόφημου πειρατή, Edward Teach, γνωστό και ως Blackbeard, o οποίος βασιλεύει σε ένα έθνος κλεφτών και παρανόμων. Για να κερδίσει τον έλεγχο της κοινωνίας, ο Tom Lowe, ένας επαγγελματίας δολοφόνος, στέλνετε για να σκοτώσει τον Blackbeard. Άλλα όσο πλησιάζει ο Tom στο στόχο του, τόσο αντιλαμβάνεται ότι η αποστολή του δεν είναι τόσο απλή. Ο Τομ θαυμάζει τις πολιτικές ιδέες του Blackbeard, όπου η δίψα του για γνώση δεν έχει κανένα όριο. Ωστόσο ο Tom δεν είναι ο μόνος αντίπαλος του Blackbeard. Ο πειρατής μας είναι ένας άνθρωπος με πολλούς εχθρούς και μία μεγάλη αδυναμία... το πάθος του για μία γυναίκα που δεν μπορεί να αρνηθεί.\nΣχόλια: Λείπει μία πειρατική σειρά από την τηλεόραση... και η ιστορία του Edward Teach νομίζω είναι η κατάλληλη περιπέτεια για να καλύψει αυτό το κενό. Αρκετά ενδιαφέρον, μπαίνει στο πρόγραμμα!!!\nΠερίληψη: Ο Dracula φτάνει στο Λονδίνο με στόχο να πάρει εκδίκηση από αυτούς που τον πρόδωσαν αιώνες πριν. Όμως τα πράγματα ίσως αλλάξουν όταν γνωρίσει μία γυναίκα που θα του θυμίσει τη νεκρή σύζυγο του.\nΣχόλια: Πολύ ωραία και σκοτεινή ατμόσφαιρα που θυμίζει παλιές ταινίες με τον Δράκουλα. Σίγουρα ήρθε η ώρα να ξεφύγουν οι βαμπιροσειρές από το teen στοιχείο (tvd) ή από το ό,τι να 'ναι στοιχείο (true blood).\nΠερίληψη: Το Gang Related είναι η νέα σειρά δράσης του Fox. Ακολουθεί τον Ryan Lopez (Ramon Rodriguez), ένα ανερχόμενο αστέρι στην ομάδα κρούσης της αστυνομίας του L.A., που ηγείται από τον Sam Chapel (Terry O’Quinn). Ο Ryan συνεργάζεται με τον Cassius Green (RZA) για να πολεμήσουν 3 από τις πιο επικίνδυνες συμμορίες της πόλης, μίας εκ' των οποίων έχει δεσμούς.\nΣχόλια: Μου θυμίζει λίγο The Shield με περισσότερη δράση. Θα δείξει βέβαια... θα ήθελα να δείξει περισσότερο Terry O' Quinn, αλλά και πάλι με εξιτάρει η όλη ατμόσφαιρα με τις συμμορίες και το κυνηγητό. Όπως και να 'χει θα είναι από τις σειρές που θα δοκιμάσω. Θα κάνει πρεμιέρα το Μάιο του 2014.\nΠερίληψη: Η Dr. Ellen Sanders (Toni Collette) καιι η οικογένεια της θα κρατούνται όμηροι στο σπίτι από τον πράκτορα του FBI Duncan Carlisle (Dylan McDermott), έναν απεγνωσμένο άντρα που θα κάνει λάθος πράγματα για καλό σκοπό, ο οποίος διέταξε την Έλεν να σκοτώσει τον Πρόεδρο (James Naughton) κατά τη διάρκεια της εγχείρησης του. Έτσι η Έλεν θα έρθει σε δίλημμα για να σώσει τον γκρινιάρη σύζυγο της, την μυστικοπαθή κόρη της και τον όχι και τόσο αθώο γιο της. Έτσι η γραμμή μεταξύ σωστού και λάθους θα γίνει ακόμα πιο θολή.\nΣχόλια: To 2.07 του Person of Interest . Με μια πρώτη ματιά ωραίο φαίνεται, αλλά αν πρόκειται να δω conspiracy thriller θα προτιμήσω το Crisis. Όπως και να 'χει είναι σημαντικό που το CBS επιχείρησε να δώσει το πράσινο φως σε μία πιο serialized σειρά.\nΠερίληψη: O Gabriel (Josh Holloway) έχει εμφυτευμένο ένα μικροτσιπ στον εγκέφαλο του όπου του επιτρέπει να έχει πλήρη πρόσβαση σε πληροφορίες, ιντερνετ, wi-fi, τηλέφωνα κτλ. Μπορεί να χακάρει το οτιδήποτε με σκοπό να προστατεύσει τις ΗΠΑ από τους εχθρούς. Η αρχηγός της ομάδας του, η Lillian Strand (Marg Helgenberger), προσλαμβάνει την Riley Neal (Meghan Ory), πράκτορα των μυστικών υπηρεσιών, για να τον προστατεύσει από τις εξωτερικές απειλές και την απερισκεψία του. Ο Gabriel είναι το μεγαλύτερο τεχνολογικό επίτευγμα που έχει δημιουργήσει ποτέ η Αμερική, και αυτό τον κάνει το μυστικό της όπλο!!!\nΣχόλια: Θυμίζει Chuck σε ύφος Person of Interest. Ωραίο φαίνεται και είναι από τις πιο πολυαναμενόμενες σειρές της νέας σεζόν. Χαιρόμαστε που βλέπουμε τον Josh Holloway πίσω στην τηλεόραση με ένα διαφορετικό στυλ. Ελπίζω να κρατήσει το καυστικό χιούμορ του Σόγιερ. Ο μόνος μου φόβος για τη σειρά είναι μην μπλέξουν με "αμνησίες" / "μπερδέματα προσωπικότητας" του πρωταγωνιστή... ποτέ δε μου άρεσαν τέτοιες τροπές. Δηλαδή προτιμώ να εστιάσουν περισσότερο στους χαρακτήρες και τις αποστολές και λιγότερο στο τεχνολογικό κομμάτι.\nTrailer: εδώ και εδώ\nΠερίληψη: Στο τμήμα της Νέας Υόρκης, ο Det. Robert Ironside είναι ο σκληρότερος από τους αστυνομικούς. Δε φοβάται τίποτα και δε θα σταματήσει για κανένα λόγο μέχρι να φέρει τον ένοχο στη δικαιοσύνη. Αυτός και η ομάδα του θα κάνουν τα πάντα για να λύσουν τα πιο δύσκολα και απαιτητικά μυστήρια της Νέας Υόρκης. Παρ' ότι έμεινε ανάπηρος πριν 2 χρόνια, ορκίστηκε ότι καμία αναπηρική καρέκλα δε θα σταθεί εμπόδιο στο έργο του.\nΣχόλια: Ωραία η ιδέα για ένα police procedural με τον πρωταγωνιστή σε αναπηρική καρέκλα. Πολύ ωραίος και ο Blair Underwood. Άμα φτιάξουν μία καλή κεντρική ιστορία ίσως αξίζει τη θέαση.


Σοκ από τον ξαφνικό θάνατο 15χρονης στο Λασίθι - ΟΜΑΔΑ ΖΗΤΑ βετεράνοι\nΣοκ έχει προκαλέσει στο Λασίθι της Κρήτης η είδηση του θανάτου μιας 15χρονης κοπέλας, η οποία άφησε το Σάββατο την τελευταία της πνοή, υπό αδιευκρίνιστες συνθήκες.\nΣύμφωνα με πληροφορίες της τοπικής ιστοσελίδα cretapost.gr, το κορίτσι βρισκόταν σε φιλικό σπίτι, όταν ξαφνικά υπέστη ανακοπή και έπεσε στο πάτωμα.\nΑμέσως ειδοποιήθηκε ασθενοφόρο του ΕΚΑΒ το οποίο και μετέφερε το 15χρονο κορίτσι στο το Γενικό Νοσοκομείο Αγίου Νικολάου. Ωστόσο, παρά τις υπεράνθρωπες προσπάθειες των γιατρών και του νοσηλευτικού προσωπικού, ήταν ήδη αργά για την15χρονη.\n«Φως» στα ακριβή αίτια του θανάτου του άτυχου κοριτσιού αναμένεται να ρίξει η νεκροψία-νεκροτομή.


Δράσεις του Συλλόγου Γυναικών Σερρών για την Παγκόσμια Μέρα των Γυναικών- Ποιοι θα συμμετέχουν – InfoNews24\nΌπως κάθε χρόνο έτσι και φέτος ο Σύλλογος Γυναικών Σερρών τιμώντας την ιστορική επέτειο της 8ης Μάρτη, Παγκόσμιας Μέρας των Γυναικών, η οποία καθιερώθηκε πριν από 111 χρόνια από τη Διεθνή Συνδιάσκεψη σοσιαλιστριών γυναικών, διοργανώνουμε τις παρακάτω δράσεις:\n❖ Την Δευτέρα 8 Μάρτη και ώρα 12 πρωί διοργανώνουμε παράσταση διαμαρτυρίας στην είσοδο του Γενικού Νοσοκομείου Σερρών για την γενικότερη κατάσταση στον χώρο της υγείας αλλά και για τα ειδικότερα προβλήματα του Νοσοκομείου μας\n❖ Από Δευτέρα και κατά την διάρκεια όλης της εβδομάδας κλιμάκια μελών μας θα επισκεφτούν και θα επικοινωνήσουν με γυναίκες σε μεγάλους εργασιακούς χώρους, συζητώντας για τα προβλήματά τους σε αυτούς.\n❖ Διοργανώνουμε διαδικτυακή τηλεδιάσκεψη με θέμα: «Οι επιπτώσεις της τηλε-εκπαίδευσης στον ψυχισμό των μικρών παιδιών». (Θα ακολουθήσει σχετική ενημέρωση για τον σύνδεσμο και την ακριβή ημ/νια).\n«Το αγωνιστικό μήνυμα της Παγκόσμιας Ημέρας της Γυναίκας φωτίζει τις σύγχρονες συνθήκες την κοινή μας πάλη για ισότιμα δικαιώματα ανδρών και γυναικών στην εργασία, στην οικογένεια, στην κοινωνική δράση.\n‘Σπάμε τις αλυσίδες της σιωπής, της εκμετάλλευσης, της ανισοτιμίας’.\nΧτίζουμε “ασπίδα προστασίας” απέναντι στη βία κάθε μορφής σε βάρος των γυναικών μέσα από την κοινή αγωνιστική μας δράση, τη συλλογικότητα, την αλληλεγγύη» τονίζεται στην ανακοίνωση του Συλλόγου Γυναικών Σερρών.\nΣτις δράσεις και το Σωματείο Συμβασιούχων Νοσοκομείου Σερρών\nΣτις δράσεις ανακοίνωσε ότι θα συμμετέχει και το Σωματείο Συμβασιούχων του Γενικού Νοσοκομείου Σερρών:\n«Η Παγκόσμια ημέρα της γυναίκας είναι μέρα αφιερωμένη στους αγώνες των γυναικών για τα δικαιώματα τους στην εργασία για την ισότιμη θέση τους στην κοινωνία.\n111 χρόνια από την καθιέρωση της μετά από πρόταση της Κλάρας Τσέτκιν, το μήνυμα παραμένει ζωντανό και επίκαιρο γιατί η ανισοτιμία της γυναίκας ζει και βασιλεύει.\nΔευτέρα 8 Μάρτη στηρίζουμε και συμμετέχουμε στις πρωτοβουλίες που καλεί ο Δημοκρατικός Σύλλογος Γυναικών Ν. Σερρών και πιο συγκεκριμένα στον προαύλιο χώρο του Νοσοκομείου στις 12:00.\nΓια την διεκδίκηση ενός αποκλειστικά δημόσιου και δωρεάν συστήματος υγείας και πρωτοβάθμιας φροντίδας υγείας που θα καλύπτει των γυναικών, αλλά και των παιδιών για πρόληψη, θεραπεία, αποκατάσταση της υγείας.\nΓνωρίζουμε διαχρονικά ότι οι κυβερνήσεις θεωρούν την υγεία μας κόστος για το κράτος και όφελος για τους επιχειρηματικούς ομίλους που δραστηριοποιούνται στον τομέα της Υγείας. Το βλέπουμε άλλωστε τώρα και με ότι συμβαίνει με τα εμβόλια κατά του Covid-19.\nΣας καλούμε να πάρουμε θέση στο συλλογικό αγώνα για μια ζωή με δικαιώματα στη σταθερή εργασία με μέτρα υγείας και ασφάλειας στο χώρο δουλειάς με μέτρα προστασίας του γυναικείου οργανισμού».\nΣυμμετοχή και του Σωματείου Συνταξιούχων ΙΚΑ Π.Ε. Σερρών\nΚαι το Σωματείο Συνταξιούχων ΙΚΑ της Περιφερειακής Ενότητας Σερρών θα συμμετέχει στις δράσεις:\n«Το Δ.Σ. του Σωματείου Συνταξιούχων ΙΚΑ Π.Ε. Σερρών με την ευκαιρία της 8 του Μάρτη, Παγκόσμια Μέρα της Γυναίκας, στέλνει αγωνιστικό χαιρετισμό σε όλες τις γυναίκες που δίνουν μια δύσκολη, άνιση μάχη σε ένα εκμεταλλευτικό, καταπιεστικό σύστημα.\nΣτηρίζουμε και συμμετέχουμε στις δράσεις του Συλλόγου Γυναικών Σερρών (ΟΓΕ)».


What Can I Do? - ΦΤΙΑΞΤΟ ΜΟΝΟΣ ΣΟΥ: Τι μπορώ να κάνω με τα βαζάκια της μαρμελάδας;\nΤι μπορώ να κάνω με τα βαζάκια της μαρμελάδας;\nΈχετε μαζέψει γυάλινα βαζάκια από μαρμελάδα, μέλι, ελιές κ.λ.π.; Καιρός να κάνετε μια κατασκευή μαζί με τα παιδιά. Αγοράστε λίγη γλυκερίνη από το φαρμακείο και ξεκινήστε. Γυρίστε το καπάκι ανάποδα και κολλήστε επάνω μικροσκοπικές παιδικές φιγούρες, από αυτές, που σίγουρα θα έχετε στο σπίτι. Σκυλάκια, γατούλες, αρκουδάκια κ.α. Κολλήστε λουλούδια πλαστικά ή από ύφασμα, δεντράκια, σπιτάκια και ότι σας βρίσκεται πρόχειρο, να δημιουργήσετε ένα σκηνικό. Φροντίστε μόνο το ύψος τους να χωράει μέσα στο βάζο σας, όταν θα βιδώσετε το καπάκι. Χρησιμοποιήστε σιλικόνη, για να τα κολλήσετε (υπάρχει στα χρωματοπωλεία σε σωληνάριο) ή θερμική κόλλα με πιστόλι (glue gun). Αφήστε την κόλλα να στεγνώσει. Βάλτε λίγο glitter σε σκόνη (χρυσόσκονη, που υπάρχει στα χαρτοπωλεία, στα είδη χειροτεχνίας) και γεμίστε το γυάλινο βάζο με νερό και γλυκερίνη, αφήνοντας ένα κενό, περίπου ένα δάχτυλο. Η αναλογία είναι περίπου 1 μέρος γλυκερίνη με 6 μέρη νερό. Ρυθμίστε την αναλογία, ώστε η πυκνότητα του υγρού να είναι τέτοια, που τα glitter να επιπλέουν αργά μέσα στο υγρό. Βάλτε στο εσωτερικό μέρος από το καπάκι λίγη σιλικόνη γύρω από τα χείλη, για να σφραγίσει, να μην τρέχει το υγρό. Εναλλακτικά, μπορείτε να τυλίξετε γύρω από τα χείλη του βάζου λίγη ταινία τεφλόν (στα χρωματοπωλεία, στο τμήμα υδραυλικών). Βιδώστε το καπάκι, γυρίστε το βάζο ανάποδα και το σκηνικό σας είναι έτοιμο. Ανακινήστε το βάζο και τα glitter θα αιωρούνται, δίνοντας ζωή στο σκηνικό σας.\nΔείτε εδώ όλα τα υλικά γι' αυτή την κατασκευή.


LG V20: Εμφανίστηκε να λειτουργεί σε νέο Video | Techingreek.com\nΗ LG θα παρουσιάσει το νέο LG V20 την ερχόμενη Τρίτη και όπως καταλαβαίνετε, όλο και περισσότερα leaks θα εμφανίζονται όσο πλησιάζει αυτή η μέρα. Χτες, εμφανίστηκε ένα νέο video, στο οποίο φαίνεται ότι η συσκευή λειτουργεί κανονικά. Δυστυχώς, εμφανίζεται για ελάχιστο χρόνο, περίπου στο 25ο δευτερόλεπτο του video.\nΤο γενικό σχήμα και οι σχεδιαστικές γραμμές ταιριάζουν απόλυτα με τα renders που έχουν διαρρεύσει, αν και δεν μπορούμε να δούμε ολόκληρη τη συσκευή. Φαίνεται ότι το video θα αποτελεί μέρος διαφημιστικής καμπάνιας για τη συσκευή.\nΝα υπενθυμίσουμε ότι το LG V20 αναμένεται να είναι το πρώτο smartphone με Android 7.0 Nougat. Θα έρθει στην αγορά με Snapdragon 820 SoC, 4 GB RAM, οθόνη διαγωνίου 5,7 ιντσών με QHD ανάλυση και dual-camera setup στο πίσω μέρος.\nSony Xperia XZ & X Compact: Εμφανίστηκαν οι τιμές τους!\nCOSMOTE σταθερή: Aναβάθμιση υποδομών τηλεφωνίας [ΔΤ]


Ιταλία: Νέος πρόεδρος της Δημοκρατίας ο Σέρτζιο Ματαρέλα | Euronews\nΙταλία: Νέος πρόεδρος της Δημοκρατίας ο Σέρτζιο Ματαρέλα\nΑπό Euronews • ανανεώθηκε πριν: 31/01/2015\nΟ 73χρονος ανώτατος δικαστικός Σέρτζιο Ματαρέλα, με καταγωγή από τη Σικελία, είναι ο νέος πρόεδρος της Ιταλικής Δημοκρατίας.\nΤα τελευταία χρόνια ήταν μέλος του Συνταγματικού Δικαστηρίου, ενώ στο παρελθόν είχε διατελέσει επί σειρά ετών βουλευτής και είχε θητεύσει στη θέση του Υπουργού Άμυνας.\nΜετά απο τρεις άκαρπες ψηφοφορίες, το σώμα των 1009 εκλεκτόρων, που αποτελείται από γερουσιαστές, βουλευτές και περιφερειακούς αξιωματούχους εξέλεξε με απόλυτη πλειοψηφία τον εκλεκτό του πρωθυπουργού Ματέο Ρέντσι και του κυβερνώντος Δημοκρατικού Κόμματος στο ανώτατο πολιτειακό αξίωμα της χώρας.\nΕίχαν προηγηθεί τρεις άκαρπες ψηφοφορίες, στις οποίες απαιτούνταν αυξημένη πλειοψηφία.\nΟ βετεράνος πολιτικός προέρχεται από τους Χριστιανοδημοκράτες και κατάφερε να αποστασιοποιηθεί προσωπικά από τα σκάνδαλα που οδήγησαν στη διάλυση του κόμματος τη δεκαετία του ’90. Ο αδελφός του, πρόεδρος της περιφερειακής διοίκησης της Σικελίας δολοφονήθηκε από τη μαφία.\nΑν και το αξίωμα είναι κυρίως εθιμοτυπικό, ο πρόεδρος της Ιταλικής Δημοκρατίας έχει σημαντικές εξουσίες σε περιόδους πολιτικής αστάθειας.\nΜπορεί να διαλύσει το Κοινοβούλιο και να προκηρύξει πρόωρες εκλογές ή να αναζητήσει συναίνεση για την επιλογή πρωθυπουργού.\nΟ Σέρτζιο Ματαρέλα διαδέχεται τον 89χρονο Τζόρτζιο Ναπολιτάνο, οποίος παραιτήθηκε στις αρχές του έτους, μετά από εννέα χρόνια στο Κυρηνάλιο Μέγαρο.\nΕίχε ανανεώσει θητεία του πριν δυο χρόνια μετά την αποτυχία των κομμάτων να καταλήξουν σε μια συναινετική λύση για τη διαδοχή του.\nΧαρακτήρισε τον Σέρτζιο Ματαρέλα, πολιτικό αφοσιωμένο στη Δημοκρατία, δίκαιο και αμερόληπτο, μια προσωπικότητα που συγκεντρώνει όλα τα απαραίτητα χαρακτηριστικά που πρέπει διακρίνουν έναν Αρχηγό Κράτους.\nΟ πρωθυπουργός Ματέο Ρέντσι είχε ζητήσει την ευρύτερη δυνατή συναίνεση για την εκλογή του νέου προέδρου.\nΠριν από δύο χρόνια οι δύο υποψήφιοι που πρότεινε το Δημοκρατικό Κόμμα απέτυχαν να εκλεγούν λόγω των πολυάριθμων στελεχών που απέκλιναν από την κομματική γραμμή.\n«Ναι» στον Σέρτζιο Ματαρέλα, παρά τις αρχικές ενστάσεις, είπε ο μικρότερος κυβερνητικός εταίρος, το κόμμα της Νέας Κεντροδεξιάς του Ατζελίνο Αλφάνο.\nΗ επιλογή Ματαρέλα εξόργισε τον Σίλβιο Μπερλουσκόνι, ο οποίος κατηγορεί τον Ρέντσι για «προδοσία»: επειδή αθέτησε τη δέσμευση ότι η επιλογή του υποψηφίου προέδρου της Δημοκρατίας θα γινόταν από κοινού.\nΣύμφωνα με το εθιμοτυπικό, μετά τη λήξη της ψηφοφορίας, η Πρόεδρος της Βουλής, Λάουρα Μπολτρίνι και η αναπληρώτρια πρόεδρος της Γερουσίας, Βαλέρια Φεντέλι, θα μεταβούν στο νέο πρόεδρο για να του ανακοινώσουν το αποτέλεσμα.\nΜέσα στις επόμενες ημέρες, πιθανότατα την Τρίτη, ο Σέρτζιο Ματαρέλα θα μεταβεί στη Βουλή για την ορκωμοσία και την εναρκτήρια ομιλία.\nΣυνάντηση Μητσοτάκη - Ντράγκι στη Ρώμη\nΙταλία: Σε ετοιμότητα η κυβέρνηση για σχέδιο έκτακτης ανάγκης για το φυσικό αέριο\n«Σούπερ γιαγιά» 100 ετών ανανέωσε το δίπλωμα οδήγησης για δύο χρόνια\nMy Europe Κόσμος Οικονομία Αθλητικά Green Next Ταξίδια Πολιτισμός Βίντεο Όλες οι εκπομπές Here we grow: Spain Croatia 360 Coronavirus Κλιματική κρίση Destination Dubai Angola 360 The New Uzbekistan


[641.551] Μαγειρική, Κινεζική\nΓευθείτε την εκπληκτική Κινέζικη Κουζίνα δοκιμάζοντας τις καλύτερες και νοστιμότερες συνταγές της. Επιλεγμένες για την ευκολία και το λιγοστό χρόνο προετοιμασίας τους, θα σας μυήσουν στα μυστικά της πιο δημοφιλούς κουζίνας στον κόσμο.\nModern Times 2009\nΤα τελευταία χρόνια η κινεζική κουζίνα έχει γίνει ιδιαίτερα δημοφιλής στο Δυτικό κόσμο. Τα πιάτα που μαγειρεύονται σύντομα και υγιεινά στο γουόκ, η αψάδα του τζίντζερ που σβήνει με τη γλυκιά γεύση του κρεμμυδιού, το γιν και το γιαν, όλα συμμετέχουν σε μια γευστική πανδαισία όπου τον πρώτο λόγο έχουν τα θαλασσινά, τα λαχανικά και το ρύζι.\nΕλιά & ρύζι\nΗ σύγκριση της γαστρονομίας δύο μαγειρικών παραδόσεων που εκτείνονται στο βάθος του χρόνου και που αντιστοιχούν σε δύο από τους μακροβιότερους πολιτισμούς του κόσμου, εκείνους της Ελλάδας και της Κίνας, παρουσιάζει εξ ορισμού σημαντικό ενδιαφέρον.\nΕκδόσεις Πατάκη 2008\nΗ "Κινέζικη κουζίνα" είναι ο απαραίτητος σύμμαχος για όποιον επιθυμεί να μυηθεί στις γεύσεις της Κίνας.\nΓεύσεις από Κίνα\nModern Times 2008\nΗ αναζήτηση νέων γευστικών εμπειριών οδηγεί συχνά στην παραδοσιακή κινέζικη κουζίνα, η οποία έχει επηρεάσει έντονα το γευστικό χάρτη της Ασίας και έχει εμπνεύσει πολλά εξωτικά πιάτα.\nΤο ημερολόγιο μαγειρικής του Βαγγέλη Δρίσκα για το 2008\nΕκδόσεις Πατάκη 2007\nΠρόκειται για ένα γευστικό ταξίδι στο Πεκίνο, την πόλη που θα φιλοξενήσει τους Ολυμπιακούς Αγώνες του 2008 και θα είναι το επίκεντρο της προσοχής όλου του κόσμου.\nΜαλλιάρης Παιδεία 2005\nΕπτά μενού (μαγικός αριθμός!) εμπνευσμένη με γούστο και φαντασία από τις κουζίνες του Πεκίνου και της Καντόνας, της Σαγκάης και του Σετσουάν.\nΕντυπωσιάστε φίλους και γνωστούς, σερβίροντάς τους λαχταριστά γεύματα από την αντιπροσωπευτική συλλογή "Πρωτότυπες δημιουργίες".\nΣπεσιαλιτέ κινέζικης κουζίνας\nΤο βιβλίο της κινέζικης κουζίνας\nSpencer - Smith, Jasper\nΜαλλιάρης Παιδεία 1996\nΜεσογειακή κουζίνα. Κινεζική κουζίνα\nΧρυσή Πέννα 1989


Οι 1000mods κουτσομπολεύουν τους 1000mods. - Provocateur\n8 φωτογραφίες που ΠΡΕΠΕΙ να τσεκάρεις πριν τα σπάσεις στο live που φτάνει.\nΗ αδυναμία μας στους 1000mods, είναι κάτι παραπάνω από δεδομένη. Ποιος μπορεί άλλωστε να ξεχάσει τη συνεντευξάρα που μας παραχώρησαν σχεδόν έναν χρόνο πριν και που θα βρεις εδώ, κάνοντας να μιλάει για αυτήν όλο το πανελλήνιο;\nΑυτήν τη φορά είπαμε να το πάμε αλλιώς και λίγο πριν γίνει το σώσε την Παρασκευή (16/3) στο Principal Club Theater στη Θεσσαλονίκη και στο Piraeus 117 Academy την επομένη, παίρνουν φωτογραφίες τους από το Instagram τους και μαρτυρούν μικρές ιστορίες για τη φασάρα που ζούνε.\nΔεν θα μείνει μπλούζα που δεν θα ιδρώσει...\n1. Εδώ, βλέπουμε ένα Binson EC3 που βρήκαμε στο Gijon της Ισπανίας. Το προηγούμενο μοντέλο από αυτό, το Binson Echorec 2 είναι αυτό που έχει χαρακτηρίσει τον ήχο των Pink Floyd. Είναι ένα από τα πιο εμβληματικά αναλογικά delay που έχουν υπάρξει ποτέ και ο Gilmour το χρησιμοποιούσε συνέχεια σε στούντιο και συναυλίες. Έχει λ.χ. χρησιμοποιηθεί και στο live στη Πομπηία. Δεν το αγοράσαμε, γιατί αφενώς κρατηθήκαμε και αφετέρου... ε, ήταν το επόμενο μοντέλο και όχι αυτό που έχουμε λατρέψει στον ήχο των Pink Floyd. Γενικά, χαρακτηριζόμαστε από αυτό το gear acquiring syndrome που είναι και πολύ χαρακτηριστικό στους μουσικούς, όπως όσοι μουσικοί ξέρουμε, δύσκολα αποχωριζόμαστε εξοπλισμό που έχουμε πάρει, συνεχώς μαζεύουμε και σπάνια ξεφορτωνόμαστε κάτι.\n2. Αυτή ήταν η δεύτερη φορά που βρισκόμασταν στη Βουδαπέστη σε διάστημα 6 μηνών και αμφότερες οι συναυλίες έγιναν sold out! Οι τύποι που έχουν το A38, ένα από τα σημαντικότερα venues της Βουδαπέστης (κι ας μην έγινε εκεί η συγκεκριμένη συναυλία), είχαν σχέση με τη διοργάνωση και είχαν φροντίσει στο backstage να υπάρχει ένα φοβερό catering, το οποίο μέσα σε όλα συμπεριλάμβανε και αυτό το cake με το όνομά μας πάνω. Γενικά προσπαθούμε να κάνουμε όσο το δυνατόν πιο υγιεινή διατροφή στις περιοδείες, αλλά όσο η ώρα περνάει αυτό σπάει κι έτσι πολύ συχνά... το παρακάνουμε λίγο με τα γλυκά!\n3. Το Shelter είναι στη Cluz Napoca της Ρουμανίας και είναι ένα από τα αγαπημένα μας venues γενικά και η φωτογραφία είναι από την τρίτη φορά που παίζαμε εκεί. Και αυτό το live εν τω μεταξύ είχε γίνει sold out από την προπώληση! Πάντα περνάμε τέλεια εκεί και τη συγκεκριμένη φορά έτυχε να φιλοξενεί και μία έκθεση αφιερωμένη στο psychedelic rock poster, η οποία είχε φοβερό ενδιαφέρον, όχι μόνο λόγω των έργων αυτών καθ' εαυτών αλλά και του τρόπου που είχαν επιλέξει να τα φωτίσουν. Ακριβώς κάτω από εκεί βρισκόταν το merchandise μας. Η αλήθεια είναι πως και εμείς ως μπάντα δίνουμε πολύ μεγάλη βάση στο οπτικό / εικαστικό κομμάτι, είτε αυτό είναι merchandise, είτε είναι εξώφυλλο δίσκου, είτε πόστερ και όντας μεγάλοι fans της μεταξοτυπίας, φροντίζουμε όταν έχουμε ένα live μεγάλης βαρύτητας, ή κάποια ωραία αφίσα για κάποιο τέτοιο γενικότερα, εκτός από την κλασική εκτύπωση που αφορά σε αφισοκόλληση κλπ να κάνουμε και έναν περιορισμένο αριθμό αφισών τυπωμένων με τη μέθοδο της μεταξοτυπίας. Νομίζουμε πως όλη η ιστορία του ροκ είναι συνυφασμένη με τη τέχνη της μεταξοτυπίας. Δεν είναι άλλωστε τυχαίο πως κάποιοι οπαδοί του ήχου επιλέγουν ακόμη να αγοράζουν τέτοιου τύπου έργα ως αναμνηστικά από συναυλίες στις οποίες έχουν πάει.\n4. Όπως λέει και η περιγραφή αυτή ήταν η πρώτη μας φορά στο Βελιγράδι, και δεν περιμέναμε τόσο κόσμο πραγματικά. Ήταν ένα πραγματικό πάρτυ, το venue ήταν φοβερό και το hospitality ήταν επίσης εξαιρετικό. Με λίγα λόγια... ΠΑΝΙΚΟΣ!\n5. Εδώ, βλέπουμε μια πολύ χαρακτηριστική στιγμή, μετά το soundcheck, μετά το φαγητό και τις τελευταίες στιγμές πριν ξεκινήσει το live! Μας αρέσει να βρίσκουμε ωραία bars όταν είμαστε στον δρόμο, αλλά είναι πραγματικά πολύ σπάνιες οι φορές που αυτό θα είναι ένα μέρος εκτός του venue που εμφανιζόμαστε. Τα τελευταία χρόνια, έχουμε ανάγει άτυπα το Cuba Libre σε... επίσημο ποτό των περιοδειών μας. Παλιότερα ήταν το Jack Daniels, αλλά αλλαξοπιστήσαμε. Ο Γιάννης είναι ο πιο μπαρόβιος της παρέας που απολαμβάνει τη διαδικασία του bar, όσο είμαστε στον δρόμο. Τους υπόλοιπους μας ενδιαφέρει σχεδόν αποκλειστικά η ποιότητα του ποτού!\n6. Δεν πάμε πολύ συχνά στην Ιταλία. Αυτή ήταν η δεύτερη φορά που επισκεφτήκαμε τη χώρα και η πρώτη που παίξαμε τόσο εκτενώς σε αυτήν, σε διάφορες πόλεις κλπ. Το Ιταλικό κοινό μας θυμίζει αρκετά το Βαλκανικό και δη το Ελληνικό κοινό. Έχουν αυτό το Μεσογειακό ταμπεραμέντο, ξέρεις. Ως υποδομή και σκηνή γενικότερα είναι σίγουρα λίγο πίσω σε σχέση με άλλες Ευρωπαϊκές χώρες, αλλά ο κόσμος εκεί ξέρει να το ζει στις συναυλίες!\n7. Είναι φοβερό που πλέον συνεργαζόμαστε τόσο στενά με την Orange. Οι Orange ενισχυτές είναι οι πρώτοι που αγοράσαμε, όταν ξεκινήσαμε να παίζουμε, και βέβαια μιλάμε για τους ενισχυτές που βρίσκονται πίσω από τον ήχο πολλών συγκροτημάτων που λατρεύουμε, όπως οι Black Sabbath, οι Led Zeppelin και πολλοί ακόμη. Γνωρίσαμε τους ανθρώπους της εταιρείας την τελευταία φορά που παίξαμε στο Desertfest του Λονδίνου, όπου δήλωσαν και fans της μπάντας και πιάσαμε μαζί τους μια πολύωρη συζήτηση σχετικά με την ιστορία της εταιρείας, τα διάφορα μοντέλα που έχουν περάσει από τα χέρια μας κλπ. Εκεί, μας προτάθηκε να γίνουμε Orange ambassadors και μετά από κάποια ώρα συζήτησης, δεχτήκαμε με μεγάλη μας χαρά. Πάντα μας άρεσε να στήνουμε μεγάλα rigs και να μπορούμε να έχουμε το βάρος του ήχου μας σε κάθε live, μαζί μας και αυτός είναι ο λόγος που σε κάθε περιοδεία φροντίζουμε να έχουμε μαζί μας όσο περισσότερο εξοπλισμό γίνεται.\n8. Ο Lemmy, είναι αναμφίβολα ένας από τους πιο επιδραστικούς ανθρώπους στην ιστορία του rock'n'roll. Αφενώς μουσικά και αφετέρου χάρη στη στάση ζωής που κράτησε απέναντι στη μουσική και τη βιομηχανία της και φυσικά χάρη στο στυλ του ως άνθρωπος και το πόσο χαμηλό προφίλ κρατούσε πάντα, σε κόντρα με το πόσο σημαντικός ήταν για αυτή τη σκηνή. Δυστυχώς, τα τελευταία χρόνια χάθηκε και αυτός μαζί με πολλά από τα είδωλά μας που μεσουρανούσαν στα 70's και στα 80's. Δυστυχώς έτσι θα πηγαίνει το πράγμα στο εξής. Το παρήγορο της υπόθεσης είναι πως όλοι αυτοί οι άνθρωποι έζησαν πλήρεις ζωές σε επίπεδο εμπειριών και κληρονομιάς και φυσικά πως η επιρροή τους σε εκατομμύρια ανθρώπους δεν μπορεί να ξεγραφτεί ποτέ, ούτε καν μετά τον θάνατό τους.


Ολυμπιακός - Βαλένθια 80-70 | ebasket.gr\nΚεντρική Διεθνή Ευρωλίγκα Ολυμπιακός – Βαλένθια 80-70\nΟλυμπιακός – Βαλένθια 80-70\nΔημοσίευση στις 22/02 22:42\nO Ολυμπιακός έδειξε πως ξεπέρασε την απώλεια του Κυπέλλου και με μεγάλο πρωταγωνιστή τον Βασίλη Σπανούλη (25 πόντους) υπέταξε με 80-70 την Βαλένθια, για την 23η αγωνιστική της Ευρωλίγκα.\nΟι γηπεδούχοι ξεκίνησαν καλύτερα την αναμέτρηση και χάρη στη συνεργασία των Σπανούλη και Μιλουτίνοφ προηγήθηκαν με 6-3, ενώ ο αρχηγός των Πειραιωτών με 5 σερί πόντους έκανε το 11-3. Οι Ισπανοί έδειχναν ανήμποροι να αντιδράσουν και ο Μιλουτίνοφ με καλάθι και φάουλ έφερε τη διαφορά στους 11 πόντους (18-7), στο 6′. Οι Ντουμπλίεβτις και Τόμας βρήκαν πόντους και μείωσαν σε 21-11, ενώ ο Πρίντεζης με μία βολή έκανε το 22-11, για το πρώτο δεκάλεπτο.\nΟ Τόμας μείωσε γρήγορα σε 24-16, ενώ ο Γκαρθία με τρίποντο έκανε το 24-19 και ανάγκασε τον Γιάννη Σφαιρόπουλο να καλέσει τάιμ άουτ. Ο Σαν Εμετέριο ανέλαβε προσωπικά τις επιθέσεις της ομάδας του και με συνεχόμενους πόντους κατέβασε τη διαφορά σε απόσταση αναπνοής (28-26). Οι “νυχτερίδες” παρέμεναν κοντά και δεν άφηναν τους “ερυθρόλευκους” να ξεφύγουν, με τον Γκριν να μειώνει σε 34-32, στο 18′. Στην συνέχεια οι γηπεδούχοι πάτησαν το γκάζι και με σερί 8-0 έκαναν το 40-32, με τον Σπανούλη. Από την πλευρά τους οι φιλοξενούμενοι απάντησαν με δικό τους 7-0 και μείωσαν σε 40-39, με τον Γκαρθία στο τέλος του ημιχρόνου.\nΟι Πειραιώτες εμφανίστηκαν απόλυτα συγκεντρωμένοι στην έναρξη του δεύτερου μέρους και με 8 αναπάντητους πόντους έκαναν το 48-39, με τον Σπανούλη, ενώ τέλος στο σερί έβαλε ο Σάστρε που σκόραρε για το 48-41, στο 24′. Ο Σαν Εμετέριο ήταν ζεστός και με άλλο ένα τρίποντο μείωσε σε 50-44, ενώ ο Σπανούλης με καλάθι και φάουλ έκανε το 53-44. Η διαφορά έφτασε εκ νέου σε διψήφια διαφορά, όταν ο Πρίντεζης κάρφωσε για το 57-46, από την άλλη ο Σαν Εμετέριο σκόραρε για το 57-48, στο 28′. Οι Ισπανοί δεν άφησαν τους γηπεδούχους να ξεφύγουν και το έμμεσο τρίποντο του Γκριν κράτησε την “ψαλίδα” στους 9 πόντους (60-51). Ο πρώην γκαρντ του Ολυμπιακού βρήκε ξανά το δρόμο προς το αντίπαλο καλάθι για το 62-55, που ήταν και το σκορ του τρίτου δεκαλέπτου.\nΣτο τελευταίο κομμάτι του αγώνα οι Ισπανοί μπήκαν δυνατά και με σερί 6-0 μείωσαν σε 62-61, χάρη στο καλάθι του Τόμας, που ανάγκασε τον Γιάννη Σφαιρόπουλο να καλέσει τάιμ άουτ. Οι δύο ομάδες έβρισκαν εύκολα το δρόμο προς το αντίπαλο καλάθι και έτσι το σκορ έγινε 68-66, με τον Γκριν, στο 34′. Ο Σπανούλης πήρε από το χέρι την ομάδα του στα δύσκολα και με δικούς του πόντους έστειλε τη διαφορά στο +5 (72-67). Οι Γκριν και Αμπάλντε μείωσαν σε 75-70, όμως ο Πρίντεζης απάντησε άμεσα για το 78-70, με κάτι λιγότερο από ένα λεπτό να απομένει για το τέλος. Το τελικό 80-70 διαμόρφωσε ο Μάντζαρης με 2/2 βολές.\nΚορυφαίοι για τους νικητές οι Βασίλης Σπανούλης και Νίκολα Μιλουτίνοφ με 25 και 15 πόντους αντίστοιχα, ενώ στην αντίπερα όχθη ξεχώρισαν οι Σαν Εμετέριο και Έρικ Γκριν με 19 και 13 πόντους αντίστοιχα.\nΤα δεκάλεπτα: 22-11, 40-39, 62-55, 80-70.\nΟΛΥΜΠΙΑΚΟΣ (Σφαιρόπουλος): ΜακΛίν 2, Παπαπέτρου 2, Σπανούλης 25 (9/13 δίποντα, 1/3 τρίποντα, 4/4 βολές, 9 ασίστ, 1 κλέψιμο, 1 λάθος), Μιλουτίνοβ 15 (7/8 δίποντα, 6 ριμπάουντ), Στρέλνιεκς, Πρίντεζης 8 (1 τρίποντο, 8 ριμπάουντ), Παπανικολάου 11 (1 τρίποντο, 10 ριμπάουντ), Μάντζαρης 11 (1), Ρόμπερτς 4, Ουίλτζερ, Τόμπσον 2.\nΒΑΛΕΝΘΙΑ (Βιντορέτα): Τόμας 11 ( 5 ριμπάουντ) Γκαρθία, Αμπάλντε 7, Ντούμπλιεβιτς 4 (ριμπάουντ), Μαρτίνεθ 2, Σαν Εμετέριο 19 (3), Πλάις, Σάστρε 2, Γκριν 13, Ντόρνεκαμπ 7 (1).\nΠροηγούμενο Στην Ελλάδα το Σάββατο ο Μπράουν\nΕπόμενο “Μέρα με την μέρα να βελτιωνόμαστε”


Δύσκολες αποστολές κόντρα σε Γερμανούς για ΑΕΚ και Προμηθέα - Ειδήσεις - νέα - Το Βήμα Online\nΔύσκολες αποστολές κόντρα σε Γερμανούς για ΑΕΚ και Προμηθέα\nΗ ΑΕΚ υποδέχεται την Μπάμπεργκ στις 19:30, ενώ ο Προμηθέας ταξίδεψε στη Γερμανία για να αντιμετωπίσει την Μπαϊρόιτ ενόψει της τρίτης αγωνιστικής των ομίλων του Basketball Champions League.\nΑΕΚ και Μπάμπεργκ «διασταυρώνουν τα ξίφη τους» απόψε (19:30) στο ΟΑΚΑ για τον 3ο όμιλο. Αμφίβολος παραμένει ο αρχηγός της Ένωσης, Ντούσαν Σάκοτα, ο οποίος υπέστη θλάση στο δικέφαλο γαστροκνήμιο και δεν αγωνίστηκε απέναντι στο Ρέθυμνο. Απών για τη γερμανική ομάδα θα είναι ο Έλληνας γκαρντ Νίκος Ζήσης, που τραυματίστηκε στο γόνατο και θα μείνει εκτός αγωνιστικής δράσης για διάστημα 2-3 εβδομάδων. ΑΕΚ και Μπάμπεργκ μετρούν από 1 νίκη στις 2 πρώτες αγωνιστικές.\nΣτη Γερμανία απέναντι στην Μπαϊρόιτ αγωνίζεται ο Προμηθέας Πατρών επίσης απόψε (21:00) για τον 4ο όμιλο. Αξίζει να σημειωθεί πως οι Αχαιοί παρέμειναν αήττητοι στους δύο πρώτους αγώνες τους και φιλοδοξούν να κάνουν το 3-0 κόντρα στη γερμανική ομάδα που μετρά μόνο ήττες. Ο Προμηθέας στην πρώτη του χρονιά σε ευρωπαϊκή διοργάνωση τα πηγαίνει περίφημα όμως έχει χάσει κάποια παιχνίδια στο πρωτάθλημα καθώς όπως είναι λογικό δεν είναι συνηθισμένος σε τόσο δύσκολο αγωνιστικό πρόγραμμα. Η τρίτη ελληνική ομάδα στο Basketball Champions League, ο ΠΑΟΚ, παραμένει χωρίς νίκη μετά την ήττα από τη Χάποελ Χολόν στο Ισραήλ.\nΒέντσπιλς (Λετονία)-Mπάνβιτ (Τουρκία) 86-80\nΝίζνι Νόβγκοροντ (Ρωσία)-Μούρθια (Ισπανία) 51-72\nΑβελίνο (Ιταλία)-Άνβιλ (Πολωνία) 105-102 παρ.\nΛε Μαν (Γαλλία)-Λούντβιχσμπουργκ (Γερμανία) 64-54\nΝίζνι Νόβγκοροντ 4\nΛε Μαν 4\nΧάποελ Χολόν (Ισραήλ)-ΠΑΟΚ 72-68\nΟπάβα (Τσεχία)-Βενέτσια (Ιταλία) 72-90\nΒόνη (Γερμανία)-Ναντέρ (Γαλλία) 57-81\nΤενερίφη (Ισπανία)-Φρίμπουργκ Ολιμπίκ (Ελβετία) 91-68\nΧάποελ Χολόν 5\nΑΕΚ-Μπάμπεργκ (Γερμανία) 19:30\nΝτιζόν (Γαλλία)-Φουενλαμπράδα (Ισπανία)\nΛιετκαμπέλις (Λιθουανία)-Νίμπουρκ (Τσεχία)\nΧάποελ Ιερουσαλήμ 4\nΜπαϊρόιτ (Γερμανία)-Προμηθέας Πατρών 21:00\nΟλίμπια Λουμπλιάνα (Σλοβενία)-Βίρτους Μπολόνια (Ιταλία)\nΜπεσίκτας (Τουρκία)-Στρασμπούρ (Γαλλία)\nΟστάνδη (Βέλγιο)-Νεπτούνας Κλαϊπέντα (Λιθουανία)\nΒίρτους Μπολόνια 4\nΝεπτούνας Κλαϊπέντα 3\nΟλίμπια Λουμπλιάνα 2


Πικροδάφνη, ένας ανθεκτικός θάμνος με εντυπωσιακά λουλούδια | Τα Μυστικά του Κήπου\n13 Ιούνιος 2019 37 Σχόλια\nΑν ψάχνουμε για ανθεκτικό θάμνο που να μας χαρίζει πολλά λουλούδια από την άνοιξη μέχρι το φθινόπωρο, τότε μία δοκιμασμένη και εξαιρετικά δημοφιλής επιλογή είναι η πικροδάφνη που μπορούμε να τη συναντήσουμε και με το όνομα ροδοδάφνη. Αειθαλής, καλλωπιστικός θάμνος με μεγάλα λουλούδια, η πικροδάφνη αποτελεί χαρακτηριστικό φυτό της μεσογειακής χλωρίδας. Έχει γρήγορη ανάπτυξη, φτάνει σε ύψος τα τέσσερα μέτρα και μας χαρίζει πλούσια παρατεταμένη ανθοφορία σε αποχρώσεις του κόκκινου, ροζ, μωβ, βιολετί, σομόν και λευκού.\nΛόγω της μεγάλης ανθεκτικότητας και προσαρμοστικότητας της, η πικροδάφνη χρησιμοποιείται εκτεταμένα στην κηποτεχνία για τη διαμόρφωση παρτεριών και φραχτών αλλά και για μεμονωμένες φυτεύσεις στον κήπο καθώς και σε γλάστρες στο μπαλκόνι.\n1. Τι συνθήκες χρειάζεται η πικροδάφνη για να αναπτυχθεί;\nΗ πικροδάφνη είναι σκληραγωγημένο φυτό που μεγαλώνει σε όλα τα εδάφη, ακόμα και στα πιο άγονα, αμμώδη και ασβεστώδη. Θα τη συναντήσουμε να φυτρώνει μόνη της σε διάφορες περιοχές της χώρας, στις κοίτες των ποταμών και των χειμάρρων, σε βουνοπλαγιές και σε κοιλάδες και μάλιστα να έχει εντυπωσιακή ανάπτυξη.\nΗ πικροδάφνη ευδοκιμεί τόσο σε ηλιόλουστες, όσο και σε ημισκιερές θέσεις και μας χαρίζει πλούσια ανθοφορία. Είναι ανθεκτική τόσο στις υψηλές θερμοκρασίες του καλοκαιριού, στις παγωνιές του χειμώνα καθώς και στους δυνατούς ανέμους.\nΗ πικροδάφνη μπορεί να φυτευτεί και στα παραθαλάσσια μέρη, καθώς είναι ανεκτική στην αλατότητα των υδροσταγονιδίων της θάλασσας ενώ λόγω της μεγάλης ανθεκτικότητας και της αντοχής στους ρύπους, την συναντάμε στους περισσότερους εθνικούς δρόμους της χώρας. Αν φυτέψουμε την πικροδάφνη σε γλάστρα στο μπαλκόνι, επιλέγουμε σημείο με νότια, δυτική ή ανατολική έκθεση.\n2. Τι ανάγκες σε πότισμα και λίπανση έχει η πικροδάφνη;\nΗ πικροδάφνη δεν έχει ιδιαίτερες απαιτήσεις ως προς το πότισμα καθώς είναι αρκετά ανθεκτικό φυτό στην έλλειψη νερού. Πάντως, τους καλοκαιρινούς μήνες θα απαιτηθούν τακτικά ποτίσματα αν θέλουμε να μας δώσει πλούσα και παρατεταμένη ανθοφορία. Επίσης, αν έχουμε φυτέψει τις πικροδάφνες σε γλάστρα, μπορεί να χρειάζονται πιο συχνά ποτίσματα για να ευδοκιμήσουν.\nΣχετικά με τη λίπανση της πικροδάφνης όταν έχει φυτευτεί στο χώμα, προσθέτουμε πλήρες λίπασμα στις αρχές της άνοιξης και στις αρχές του καλοκαιριού για να ενισχύσουμε την βλάστηση και την ανθοφορία της. Αν έχει φυτευτεί η πικροδάφνη σε γλάστρα, βάζουμε πλήρες υδατοδιαλυτό ή υγρό λιπασμα μία φορά το μήνα από την άνοξη μέχρι τις αρχές φθινοπώρου.\n3. Ποιες ασθένειες και ποια έντομα προσβάλλουν την πικροδάφνη;\nΑν και γενικότερα είναι ανθεκτική σε ασθένειες και έντομα, η πικροδάφη προσβάλλεται από μυκητολογική ασθένεια που προκαλεί μαύρες κηλίδες στο φύλλωμα της. Επίσης, προσβάλλεται από το έντομο της βαμβακάδας (ψώρας) καθώς και από την κίτρινη μελίγκρα που προκαλεί καρούλιασμα των φύλλων της. Για να προστατέψουμε προληπτικά την πικροδάφνη με οικολογικό τρόπο, συστήνουμε ένα προληπτικό ψεκασμό με θερινό πολτό και χαλκό, στις αρχές της άνοιξης και στις αρχές του καλοκαιριού. Ο χαλκός και ο θερινός πολτός είναι βιολογικά σκευάσματα που μπορούμε να προμηθευτούμε από γεωπονικά καταστήματα.\nΠάντως, θα πρέπει να σημειώσουμε ότι η πικροδάφνη είναι ευαίσθητη στο επικίνδυνο βακτήριο Xylella fastidiosa που έχει εμφανιστεί στην Ιταλία και απειλεί με προσβολή τα ελαιόδεντρα της Νότιας Ευρώπης.\n4. Πότε κλαδεύεται η πικροδάφνη και πως πολλαπλασιάζεται;\nΟι πικροδάφνες χρειάζονται κλάδεμα κάθε χρόνο νωρίς την άνοιξη ή το φθινόπωρο μετά το τέλος της ανθοφορίας για να διατηρήσουμε το σχήμα τους συμπαγές. Σε κάθε περίπτωση, κάθε 2-3 χρόνια, πραγματοποιούμε ένα αυστηρό κλάδεμα ανανέωσης αν θέλουμε να τις διατηρήσουμε σε σχετικά χαμηλό ύψος. Επίσης, καλό είναι να αφαιρούμε τα άνθη που ξεραίνονται ώστε να ενισχύσουμε την ανθοφορία της πικροδάφνης.\nΟ πολλαπλασιασμός της πικροδάφνης γίνεται κύρίως με μοσχεύματα. Μπορούμε να πάρουμε μοσχεύματα μήκους 15-20 εκατοστά, όλη την περίοδο του έτους αρκεί να είναι από την τρυφερή κορυφαία βλάστηση της πικροδάφνης ενώ την περίοδο του φθινοπώρου μπορούμα να πάρουμε και ημιξυλώδη μοσχεύματα, δηλαδή ετήσια βλάστηση που έχει μερικώς ξυλοποιηθεί. Πάντως για τον πολλαπλασισμό της πικροδάφνης με μοσχεύματα, καλό είναι να χρησιμοποιούμε ορμόνη ριζοβολίας για νε έχουμε μεγαλύτερο ποσοστό επιτυχίας.\n5. Κι ένα μυστικό για την πικροδάφνη\nΕπεδή η πικροδάφνη περιέχει τοξικές ουσίες, δεν δίνουμε ποτέ τα φύλλα της για ζωοτροφή ενώ τα κλαδιά της δεν πρέπει να χρησιμοποιούνται για καυσόξυλα καθώς οι αναθυμιάσεις από την καύση είναι μπορεί να προκαλέσουν αναπνευστικά πορβλήματα.\nΑνθοφόροι Θάμνοι Μαθαίνω τα φυτά Συμβουλές Φροντίδας Φυτά για Φράχτη\n16 Ιούλιος 2021 22:32\nΚαλησπέρα σας, τελικά πόσο τοξικη είναι η πικροδαφνη για σπίτι με παιδιά? Κάποιοι λενε ότι είναι απαγορευτική κτλ. Οτι δεν κάνει ούτε να την αγγίξει κάποιο παιδι. Ειναι όντως τοσο επικίνδυνη? Σκέφτομαι να αγοράσω μια και διαβάζοντας ολα αυτά το έχω μετανοιώσει.\n17 Ιούλιος 2021 09:03\nΚαλησπέρα Ανδρέα. Η πικροδάφνη είναι επικίνδυνη αν καταπιεί κάποιος φύλλα ή λουλούδια της. Διαφορετικά, δεν δημιουργεί πρόβλημα.\n2 Ιούλιος 2021 16:59\nΓεια σας και θερμά συγχαρητήρια για τις πληροφορίες που μας δίνετε. Οι δύο πικροδάφνες που έχω στην αυλή μου είναι γεμάτες άνθη αλλά το άνθος τους λυγάει και πέφτει προς τα κάτω. Δεν είναι όρθιο όπως σε άλλες στον ίδιο χώρο. Ποτίζονται όλες μια φορά την εβδομάδα. Κάποια συμβουλή;; Ευχαριστώ πολύ.\n4 Ιούλιος 2021 08:27\nΚαλημέρα Γιώργο. Πότιζε τακτικότερα αυτή την εποχή τις πικροδάφνες και σταδιακά θα δώσουν πλουσιότερη ανθοφορία.\n9 Νοέμβριος 2020 19:22\nΚαλησπερα, τι κάνουμε στην περίπτωση που προσβληθεί από το βακτήριο xylella fastidiosa?Το κόβουμε με μαχαίρι και του βάζουμε ασβέστη με γαλαζοπετρα όπως στο καρκίνωμα της ελιάς?\n9 Νοέμβριος 2020 19:51\nΚαλησπέρα Μιχάλη. Σε αυτή την φάση, πρέπει να προμηθευόμαστε υγιή φυτά απαλλαγμένα από το βακτήριο της Xylella fastidiosa από πιστοποιημένα φυτώρια.\n20 Σεπτέμβριος 2020 19:34\nΗ πικροδάφνη μπορεί να δημιουργήσει πρόβλημα σε καλλιέργεια καρυδιάς…\n21 Σεπτέμβριος 2020 11:05\nΚαλημέρα Νικο. Δέν έχουμε υπόψη μας κάποια πληροφορία και γνώση για το ότι η πικροδάφνη μπορεί να δημιουργήσει κάποιο πρόβλημα σε καλλιέργεια καρυδιάς.\n7 Σεπτέμβριος 2020 18:21\nΚαλησπέρα σας !! Καταρχάς ένα μεγάλο ευχαριστώ για τις πολύτιμες πληροφορίες που μας παρέχετε!! Σε παραθαλάσσιο εξοχικό είχα για φράκτη πολλά λειλαν τα οποία τώρα θα κόψω διότι δεν πάνε καλά και έχασα το φράκτη που ήθελα. Ήθελα να ρωτήσω: Κατά πόσο είναι εφικτό να κόψω τα δέντρα εντελώς και να φυτέψω πικροδάφνες; Μήπως το ριζικό σύστημα των λειλαν είναι πολύ πυκνό και η πικροδάφνη δεν θα μπορέσει να αναπτυχθεί σωστα ; Υπάρχει δυνατότητα να βγούνε οι ρίζες των δέντρων; Ευχαριστω πάρα πολύ εκ των προτέρων!!\n8 Σεπτέμβριος 2020 09:13\nΚαλημέρα Άρτεμις και ευχαριστούμε για τα καλά σου λόγια. Αρχικά, για την εξαγωγή των ριζών των λέιλαν, θα χρειαστεις να κάνεις εκσκαφή. Διαφορετικά, μπορεις στις τομές των δέντρων λέιλαντ μπορείς να τρυπήσεις και να ρίξεις αδιάλυτο χημικό ζιζανιοκτόνο για να μην αναβλαστήσουν και να σαπίσουν σταδιακά οι ρίζες. Σε κάθε περίπτωση, η φύτευση των πικροδαφνών είναι μία πολύ καλή επιλογή για να φτιάξεις ένα φράκτη για το εξοχικό σε παραθαλάσσια μέρη.\n5 Ιούλιος 2020 01:32\nΚαλησπέρα και σας ευχαριστούμε για τις χρήσιμες συμβουλές.\nΘα ήθελα να ρωτήσω αν οι πικροδάφνες είναι επικίνδυνες για τον άνθρωπο αν φυτευτούν σε κήπο σπιτιού λόγο της τοξικότητας τους.\n5 Ιούλιος 2020 10:01\nΚαλησπέρα Γιώργο. Δεν υπάρχει κανένα πρόβλημα με τις πικροδάφνες. Μπορείς να τις φυτεύσεις χωρίς κανένα πρόβλημα.\n17 Απρίλιος 2020 21:30\nΈχω δύο πικροδάφνες που έκοψα γιατί θέλω να φτιάξω ένα κιόσκι.Καθε χρόνο αυτές πετάνε καινούριους βλαστούς,αλλά επειδή είναι φυτεμένες σε τρύπες στο τσιμέντο της αυλής,δε μπορώ να τις ξεριζώσω.Μήπως μπορείτε να μου πείτε με ποιον τρόπο μπορώ να τις βγαλω;\n18 Απρίλιος 2020 13:46\nΚαλησπέρα Μαρία. Είναι πολύ δύσκολο να τις βγάλεις αν δεν ξηλώσεις το τσιμέντο της αυλής καθώς δεν υπάρχει άλλος οικολογικός τρόπος. Διαφορετικά, κόβεις τους βλαστούς και κάνεις επάλειψη στην τομή του βλαστού με χημικό ζιζανιοκτόνο για να ξεραθεί.\n4 Μάρτιος 2020 11:39\nγεια σας! σκεφτομαι να φυτεψω περιμετρικα στον κηπο μερικες πικροδαφνες για δημιουργια φρακτη..απλα προβληματιζομαι για την τοξικοτητα που εμφανιζει το φυτο. θα επηρεασει τα υπολοιπα φυτα π.χ τριανταφυλλιες ή καποιες λεμονιες που εχω φυτεψει ηδη?\n4 Μάρτιος 2020 19:13\nΚαλησπέρα Μαρία. Δεν υπάρχει κανένα πρόβλημα, μπορείς να φυτέψεις τα φυτά που θέλεις χωρίς να φοβάσαι να δημιουργηθεί πρόβλημα από τα φυτά της πικροδάφνης.\n4 Φεβρουάριος 2020 18:29\nθα ήθελα να σας ρωτήσω σχετικά με ένα πρόβλημα που έχω σε φυτά πικροδάφνης.. Σας γράφω από την περιοχή της Θήβας.\nΝα σας αναφέρω λίγο το ιστορικό: Αυτά τα φυτά τα έφτιαξα μόνος μου, έκοψα κλαράκια από φυτά Πικροδάφνης, τα έβαλα σε νερό και μόλις ρίζωσαν τα φύτεψα σε γλαστράκια με χώμα.. μετά από ένα χρόνο και αφού είχαν ριζώσει και έβγαζαν νέα φύλλα, τα φύτεψα σε ένα κτήμα που έχω στην περίφραξη του κτήματος.. Συγκεκριμένα τα φύτεψα πέρυσι την άνοιξη (άνοιξη 2019). Τα περιποιήθηκα όλο το καλοκαίρι με τακτικό πότισμα και όλα πήγαιναν καλά, αναπτύσσονταν κανονικά και έβγαζαν νέα φύλλα χωρίς προβλήματα. Από τον Οκτώβριο σταμάτησα τα ποτίσματα καθώς τα πότιζε η βροχή. Τα είχα επισκεφτεί και μια φορά τον Νοέμβριο για να δω πώς πάνε και μήπως χρειάζεται να βγάλω τυχόν χόρτα που θα είχαν φυτρώσει από τις βροχές, ή μήπως είχαν κάποια προσβολή από ασθένεια, και τα φυτά ήταν μια χαρά. Μετά τα χιόνια του Ιανουαρίου τα επισκέφτηκα για να δω αν κατάφεραν να ανταπεξέλθουν στα χιόνια και στο κρύο. Όλα είχαν πάει μια χαρά. Τώρα τον Φεβρουάριο τα επισκέφτηκα ξανά, και τα είδα σε κακή κατάσταση, τα περισσότερα από αυτά. Έχουν καφέ φύλλα με ένα χρώμα σαν της σκουριάς σχεδόν σε όλα τα φύλλα των φυτών (σε μερικά φυτά σε όλα τα φύλλα), και έχουν αρχίσει να μαραίνονται. Καταλαβαίνετε την απογοήτευσή μου, με τόσο κόπο τα έφτιαξα τόσα χρόνια, και τώρα κινδυνεύουν να χαθούν. Τι μπορώ να κάνω για να τα βοηθήσω;; Υπάρχει πιθανότητα να σωθούν;;; Εδώ να σας σημειώσω ότι τον Ιανουάριο που πήγα να τα δω, ήταν μια χαρά, δεν είχαν κάτι, απλά είχαν λυγίσει από το βάρος του χιονιού που είχε πέσει λίγες μέρες πριν, και έβαλα κάτι καλάμια για να τα στηρίξω, αλλά επειδή δεν είχα γαλβανιζέ σύρμα, τα στήριξα με απλό σύρμα που δεν ήταν γαλβανιζέ το οποίο με τις βροχές σκούριασε.. Υπάρχει περίπτωση να τα επηρέασε αυτό;;; Γιατί μου πέρασε και αυτό από το μυαλό καθώς όσα δεν έχω στερεώσει με σύρμα δεν έχουν πάθει τίποτα…\nΕλπίζω να υπάρχει κάποια λύση να τα σώσω, γιατί είναι κρίμα να πάει τόση προσπάθεια χαμένη, έχω απογοητευτεί πλήρως..\nΘα περιμένω με αγωνία απάντησή σας.. Ευχαριστώ προκαταβολικά…\n5 Φεβρουάριος 2020 16:43\nΠιθανότατα, οι πικροδάφνες σου, μετά τον παγετό, είχε έντονη ηλιοφάνεια και εμφάνισαν το χρώμα της σκουριάς. Η σκουριά στο σύρμα δεν έχει καμία σχέση. Μόλις περάσουν οι παγωνιές του χειμώνα, στις αρχές της άνοιξης, μπορείς να τις κλαδέψεις και μετά να τις ψεκάσεις με διάλυμα χαλκού.\n6 Φεβρουάριος 2020 10:27\nΕυχαριστώ πολύ για τις συμβουλές και για την άμεση απάντηση. Τα φυτά όμως δεν είναι πολύ ανεπτυγμένα, επειδή είναι νεόφυτα, έχουν ύψος περίπου 30 – 40 cm και δεν έχουν πολλούς βλαστούς παρά μόνο έναν βλαστό. Μπορούν να κλαδευτούν;;; Αν τα κλαδέψω θα ξαναπετάξουν;; Αν τα αφήσω όπως είναι χωρίς κλάδεμα και απλά τα ψεκάσω την άνοιξη με ένα χαλκούχο σκεύασμα θα βλαστήσουν την άνοιξη;;; Υπάρχει πιθανότητα να επιδεινωθεί η κατάσταση και να χαθούν τα φυτά;;\n8 Φεβρουάριος 2020 09:35\nΚαλημέρα Γιάννη. Κάνε ένα ελαφρύ κλάδεμα, έστω και λίγο τμήμα των βλάστών και ψέκασε με διάλυμε χαλκού μετά για να τα βοηθήσεις.\n8 Φεβρουάριος 2020 21:03\nΩραία, σας ευχαριστώ πολύ για τις συμβουλές και για το χρόνο σας!\n28 Οκτώβριος 2019 12:05\nΤην άνοιξη 2019 κλαδεψα την πικροδαφνη που έχω στο χώμα 4 χρόνια, αυστηρά.\nΠέρσι άνοιξη κ καλοκαίρι 2018 είχε πάρα πολλά ανθη.\nΦέτος, ενώ αναπτύχθηκε κανονικά, έβγαλε ελάχιστα ανθη.\nΠοτιζεται 1με 2 φορές/εβδομάδα, Μάιο με Σεπτέμβριο (Κρήτη) και λιπαινεται με υδατοδιαλυτο λίπασμα 1/μηνα φέτος(ανοιξη και μετά). Πέρσι έβαζα κοκκοειδες ανά τρίμηνο.\nΠικροδαφνη στο χώμα 4 χρόνια. Την κλαδεψα αυστηρά άνοιξη 2018. Έχει ψηλωσει μισό μέτρο μόνο. Δεν ανθίζει. Στα 3 μέτρα υπάρχει άλλη μια με τα ίδια δεδομένα ηλικίας και φροντίδας, αλλά αυτή έγινε δέντρο και ανθίζει. Γιατί;\nΑγόρασα την άνοιξη φυτά πικροδαφνης σε δενδρυλια. Τα φύτεψα σε γλάστρες. Προχτές τα κλαδεψα για να φουντωσουν. Πιάνουν κίτρινη μελιγκρα. Επιπλέον, καποια φύλλα έχουν πολύ μικρές ανικτοκιτρινες βούλες.\nΣίδηρος σε σκεύασμα ή υπάρχει κάποια άλλη εναλλακτικη λύση;\nΜπανανοφλουδες αλεσμενες και στο νερό του ποτίσματος γίνεται; Ποτε, σε τι φυτά; Καφές;\nΕάν θέλω να ενισχύσω την ανάπτυξη σε κάποια φυτά, βάζω άζωτο σε σκεύασμα ή κάτι άλλο.;\nΒλέπω πικροδαφνες του δρόμου που είναι φορτωμενες ανθη. Πως θα το κάνω και στις δικές μου;\nΠολλές απορίες μαζεμένες\n2 Νοέμβριος 2019 03:43\nΚαλησπέρα Έφη. Σχετικά με τα ερωτήματα σου.\nα) Η πικροδάφνη μετά το αυστηρό κλάδεμα, θα δώσει μεγαλύτερη ανθοφορία την επόμενη χρονιά.\nβ) Πιθανότατα η μία πικροδάφνη μετά το κλάδεμα προσβλήθηκε από κάποια ασθένεια και την καθήλωσε. Ψέκασε με διάλυμα χαλκόύ και πρόσθεσε υδατοδιαλυτό λιπασμα την άνοιξη κάθε 2 βδομάδες.\nγ) Ψέκασε τα δενδρύλλια με διάλυμα χαλκού για την αντιμετώπιση των μικρών βούλων που οφείλεται πιθανότατα σε μυκητολογική ασθένεια και δες αναλυτικά τρόπους για την αντιμετώπιση της μελίγκρας στο σχετικό άρθρο που έχουμε δημοσιεύσει.\nδ) Η καλυτερη λύση για σίδηρο είναι σε σκεύασμα. Εναλλακτικά σκουριασμένα σιδερένια αντικείμενα αλλά θέλουν πολύ χρόνο για να αφομοιωθούν στο έδαφος. Οι μπανανόφλουδες είναι καλές για προσθήκη καλίου κι όχι τόσο για άζωτο. Η ενίσχυση ανάπτυξης γίνεται με λιπάσματα άζώτου η σύνθετα λιπάσματα που περιέχουν αρκετό άζωτο.\n20 Οκτώβριος 2019 15:15\nΣκέφτομαι να δημιουργήσω έναν φράχτη στο οικόπεδο μου με πικροδάφνες ή λυγούστρα. Ποια εποχή είναι κατάλληλη για να τα φυτέψω;\n20 Οκτώβριος 2019 19:19\nΚατάλληλη εποχή για να φυτέψεις τα φυτά για φράκτη είναι στις αρχές της άνοιξης αφού περάσουν οι παγωνιές του χειμώνα.\n24 Αύγουστος 2019 08:56\nΚαλησπερα σας. Σκέφτομαι να πάρω πικροδάφνες για να φτιάξω Μια περιφραξη μήκους 30μ.άνα ποσο θα πρεπει να τις φυτέψω για να βγει σωστό αποτέλεσμα? Επίσης παίρνοντας κλαδάκια από διαφορετικου χρώματος φυτού θα πετύχω το χρώμα 100%?\n24 Αύγουστος 2019 11:05\nΚαλημέρα Θανάση. Βάλε τις πικροδάφνος σε αποστάσεις ενός μέτρου για να φτιάξουν πυκνό φράκτη. Μπορείς να δημιουργήσεις καινούρια φυτά πικροδάφνης με κλαδάκια, πετυχαίνοντας ακριβώς το ίδιο χρώμα λουλουδιών, με τη μέθοδο πολλαπλασιασμού με μοσχεύματα.\n28 Ιούλιος 2019 11:55\nΕχω μια πικροδάφνη 15 χρόνων και ανθίζει καθε καλοκαίρι στην γλάστρα της στο μπαλκόνι. Εχει ψηλώσει Φέτος όμως ανθίσε σχετικά λίγο και σταμάτησε στην αρχη του Ιουλιου. Ηταν πάντα άρρωστη από τα κίτρινα μικρά ζωίφια αλλά δεν επηρρέαζαν αυτά σε τιποτα. Τώρα ενω την ποτίζω, τα φύλλα της είναι στεγνα και έχουν μερικά κάποια άσπρα στρογγυλά στίγματα. Τι να κάνω?\n31 Ιούλιος 2019 02:42\nΚαλησπέρα Φρύσσα. Πιθανότατα η πικροδάφνη σου θέλει μεταφύτευση σε μεγαλύτερη γλάστρα. Γαι τα κίτρινα ζωύφια που είναι προφανώς μελίγκρα, δες τρόπους αντιμετώπισης της μελίγκρας στο σχετικό άρθρο που έχουμε δημοσιεύσει.\n5 Ιούλιος 2019 16:56\nΦύτεψα πικροδάφνες για να καλύψω συρματόπλεγμα. Πως θα πετύχω να φουντώσουν και να μην αναπτύσσονται μόνο κάθετα?\n7 Ιούλιος 2019 00:32\nΚαλησπέρα Τίνα. Κλάδεψε τις αρκετά για να τις χαμηλώσεις την επομενη χρονιά, μόλις περάσουν οι παγωνιές του χειμώνα για να μπορέσουν να αναπτυχθύν και πλαγιόκλαδα.\n13 Ιούνιος 2019 09:50\nΘα ήθελα να σας παρακαλέσω να βάζετε περισσότερες φωτογραφίες στα άρθρα. Για παράδειγμα να βάζετε περισσότερες φωτογραφίες για το φυτό του κάθε άρθρου (εδώ πικροδάφνη) ώστε και αν δεν το γνωρίζουμε να έχουμε μια εικόνα του πως είναι. Επίσης μπορείτε να βάζετε και φωτογραφίες που να δείχνουν τα συμπτώματα (π. χ. καρούλιασμα των φύλλων, μαύρες κηλίδες κ. ά.). Απλά για να γίνονται πιο κατανοητά τα όσα λέτε.\n16 Ιούνιος 2019 01:29\nΚαλησπέρα Θάνο. Σε ευχαριστούμε πολύ για τις χρήσιμες παρατηρήσεις σου σχετικά με την τοποθέτηση περισσότερων φωτογραφιών στα άρθρα μας. Η ομάδα των Μυστικών του Κήπου θα μελετήσει διεξοδικά το συγκεκριμένο θέμα.\n26 Ιούνιος 2018 13:46\nΘα ήθελα να ρωτήσω, ο πεθερός μου είχε φυτέψει πολλές πικροδάφνες στον κήπο που τώρα βρίσκεται στην φροντίδα μου και θέλω να τις συμμαζέψω όσο γίνεται, μεταξύ άλλων και για τους λόγους που αναφέρετε στο άρθρο, αλλά και επειδή μια συστάδα έχει επεκταθεί δίπλα στη βρύση που ποτίζουμε, όπου λόγω αφθονίας νερού (που στάζει ή χύνεται) έχει μεγαλώσει πάρα πολύ, και βγάζει συνέχεια κοτσανάκια σε σημείο που χάνουμε την πρόσβαση στη βρύση (!)\nΥπάρχει τρόπος να περιοριστεί ή πρέπει να ξεριζώσω τη συστάδα εντελώς;\nΤις υπόλοιπες υποθέτω πως αν αφήσω μόνο ένα κοτσάνι και βγάζω τα καινούρια κάθε άνοιξη θα εξελιχθούν σε δέντρα;\n29 Ιούνιος 2018 15:04\nΚαλημέρα Σταύρο. Φυσικά, μπορείς να κλαδεύεις συχνά τις πικροδάφνες για να τις περιορίσεις και να μην επεκταθούν. Επίσης, μπορείς να κλαδέψεις τους βλαστούς, διατηρώντας τον κεντρικό κορμό ώστε να σχηματιστεί η πικροδάφνη σε μικρό δεντράκι.\n10 Ιούνιος 2018 16:00\nΈχω πάρει τόσες πολλές πληροφορίες για θέματα κήπου και δένδρων και θέλω απλά να πω ένα μεγάλο ευχαριστώ για τις πληροφορίες που δίνεται για να βοηθηθούν αυτοί που έχουν τό ενδιαφέρον και τούς λείπουν οι γνώσεις. Ένα μεγάλο ευχαριστώ\n10 Ιούνιος 2018 22:42\nΣε ευχαριστούμε πολύ Άννα! Είναι χαρά να μοιραζόμαστε την αγάπη μας για τον κήπο.


Ο Elon Musk παρουσίασε ένα νέο θωρακισμένο όχημα. Αλλά υπήρξε… ένα απρόοπτο on stage (ΒΙΝΤΕΟ) | It's Possible\nαρχικηΤΕΧΝΟΛΟΓΙΑΟ Elon Musk παρουσίασε ένα νέο θωρακισμένο όχημα. Αλλά υπήρξε… ένα απρόοπτο on stage (ΒΙΝΤΕΟ)\nΟ Elon Musk παρουσίασε ένα νέο θωρακισμένο όχημα. Αλλά υπήρξε… ένα απρόοπτο on stage (ΒΙΝΤΕΟ)\nΟ Elon Musk παρουσίασε το Cybertruck, ένα νέο ηλεκτρικό (και θωρακισμένο) pickup. Με το φουτουριστικό όχημα να έχει ήδη φανατικούς οπαδούς αλλά και… haters, οι οποίοι κάνουν λόγο για κάτι αρκετά κακόγουστο. «Τα φορτηγά μοιάζουν ίδια για πάρα πολλά χρόνια, εδώ και εκατό χρόνια» είπε ο Elon Musk και συμπλήρωσε ότι «θέλαμε να δοκιμάσουμε κάτι διαφορετικό».\nΩστόσο, φαίνεται ότι το συγκεκριμένο όχημα χρειάζεται βελτιώσεις. Αφού κατά την διάρκεια της live επίδειξης, ο επικεφαλής σχεδιασμού της Tesla Φραντς φον Χολτσχάουζεν επιχείρησε μια δοκιμή μπροστά στο κοινό κι έσπασε το παράθυρο με μια μεταλλική μπάλα που πέταξε από κοντινή απόσταση.\nTo μήκος του οχήματος είναι περίπου 5,9 μέτρα, το πλάτος του είναι 2 μέτρα ενώ το ύψος του είναι περίπου 1,9 μέτρα. Διαθέτει έξι θέσεις για επιβάτες και το πλαίσιο όπως και το αμάξωμα είναι κατασκευασμένο από ανοξείδωτο ατσάλι, με τον Elon Musk να ισχυρίζεται ότι είναι αλεξίσφαιρο.


"ΑΠΟΨΕΙΣ": ΟΡΙΣΤΙΚΑ Η ΣΥΝΤΑΞΗ ΣΤΑ 60 ΜΜΕΤΑ ΑΠΟ 40 ΧΡΟΝΙΑ ΕΡΓΑΣΙΑΣ- ΤΕΛΙΚΑ "ΚΛΕΙΔΩΣΕ " ΤΟ ΑΣΦΑΛΙΣΤΙΚΟ! ΔΕΝ ΤΟ ΚΑΤΑΛΑΒΑΙΝΟΥΜΕ!! ΕΜΕΙΣ ΕΙΧΑΜΕ ΜΠΕΙ ΣΤΗΝ ΟΜΠΡΕΛΑ ΑΠΟ ΚΑΤΩ ΚΑΙ ΠΑΛΥ ΜΟΥΣΚΕΜΑ ΓΙΝΑΜΕ ΑΠΟ ΤΗ "ΒΡΟΧΗ" ΤΩΝ ΜΕΤΡΩΝ!!\nΟΡΙΣΤΙΚΑ Η ΣΥΝΤΑΞΗ ΣΤΑ 60 ΜΜΕΤΑ ΑΠΟ 40 ΧΡΟΝΙΑ ΕΡΓΑΣΙΑΣ- ΤΕΛΙΚΑ "ΚΛΕΙΔΩΣΕ " ΤΟ ΑΣΦΑΛΙΣΤΙΚΟ! ΔΕΝ ΤΟ ΚΑΤΑΛΑΒΑΙΝΟΥΜΕ!! ΕΜΕΙΣ ΕΙΧΑΜΕ ΜΠΕΙ ΣΤΗΝ ΟΜΠΡΕΛΑ ΑΠΟ ΚΑΤΩ ΚΑΙ ΠΑΛΥ ΜΟΥΣΚΕΜΑ ΓΙΝΑΜΕ ΑΠΟ ΤΗ "ΒΡΟΧΗ" ΤΩΝ ΜΕΤΡΩΝ!!\nΕκείνες που θίγονται κυρίως είναι οι γυναίκες που εργάζονται στο Δημόσιο.\nΑναρτήθηκε από Dimitris Dermitzakis στις 4:28 π.μ.


H Κίνηση Πολιτών κάνει την διαφορά!! Ο λόγος στους Πολίτες.\nH Κίνηση Πολιτών έκανε την διαφορά, στην μεγάλη κεντρική συγκέντρωση και ομιλία του υποψήφιου δημάρχου Χαράλαμπου Κασίμη, που έγινε μπροστά στο εκλογικό κέντρο της Κίνησης. Και λέμε πως έκανε την διαφορά γιατί πρώτον ξεκίνησε με ένα συγκρότημα τζαζ, απόλυτα δεμένο με την φιλοσοφία της Κίνησης, που με τις μελωδικές μουσικές «στιγμές» τους, πριν και μετά την ομιλία του Χ. Κασίμη, κράτησαν «ζεστό» το κοινό.\nΔεύτερο γιατί υπήρξε μια μεγάλη, ζωντανή, ενθουσιώδης και κυρίως νεανική παρουσία πολιτών που με προσήλωση και σοβαρότητα «συμμετείχε» με κάθε τρόπο, σε αυτή τη χαρούμενη, και ανθρώπινη εκδήλωση.\nΤρίτο γιατί έγινε μια μεστή, εμπεριστατωμένη, με όραμα και προοπτική, με σεβασμό και αγάπη για τον άνθρωπο ομιλία, με αναφορές στον πολιτισμό , το περιβάλλον και την μακραίωνη ιστορία αυτού του τόπου. Ομιλία με επεξεργασμένες θέσεις, με προγραμματικές προτάσεις για την ισόρροπη ανάπτυξη του Δήμου και όλων των Κορινθίων.\nΤέταρτο γιατί έχει τα εχέγγυα της ανεξάρτητης και αυτόνομης από κόμματα παράταξης, χωρίς εξαρτήσεις και «γραμμάτια» σε οικονομικά συμφέροντα, που η φιλοσοφία της είναι ανθρωποκεντρική και με αυτή την έννοια είναι πολύ πιο κοντά στα προβλήματα των ανθρώπων, που μαζί τους, θα διεκδικήσει να δώσει λύσεις.\nΤέλος γιατί η Κίνηση Πολιτών έχει ένα ψηφοδέλτιο με ικανούς, άξιους, και κυρίως τίμιους, νέους, και άφθαρτους υποψήφιους συμβούλους, σε όλες τις εκλογικές περιφέρειες του νέου Δήμου, των οποίων η παρουσίαση από τον Χ. Κασίμη, ξεσήκωσε θύελλα χειροκροτημάτων.\nκαλλικρατησ κασιμης κινηση πολιτων δημου κορινθιων κορινθος ΟΤΑ πολιτική τοπική αυτοδιοίκηση


Ιταλία: Μαίνεται η πυρκαγιά στη Σαρδηνία - Εφτασαν Καναντέρ από Ελλάδα | "Ενδείξεις-Αποδείξεις"\nΓια τρίτη συνεχή ημέρα παραμένει ενεργό το πύρινο μέτωπο στη Σαρδηνία. Σύμφωνα με τα πρώτα στοιχεία που συνέλεξε η Δασική Υπηρεσία του νη...\nΓια τρίτη συνεχή ημέρα παραμένει ενεργό το πύρινο μέτωπο στη Σαρδηνία. Σύμφωνα με τα πρώτα στοιχεία που συνέλεξε η Δασική Υπηρεσία του νησιού, η φωτιά ξεκίνησε από ένα αυτοκινητιστικό ατύχημα. Ένα αυτοκίνητο εξερράγη και οι φλόγες επεκτάθηκαν αμέσως σε διπλανό δάσος. Όπως έκανε γνωστό η Πολιτική Προστασία της Ιταλίας, και σήμερα οι ισχυροί άνεμοι μπορεί να ευνοήσουν την περαιτέρω εξάπλωση των πυρκαγιών, ιδίως στις ευρύτερες περιοχές των πόλεων Νούρο και Οριστάνο.\nΣτο μεταξύ, στην περιοχή συνεχίζουν να πραγματοποιούν ρίψεις νερού 8 ιταλικά Καναντέρ και ελικόπτερα της πυροσβεστικής και του ιταλικού στρατού. Οι εθελοντές και οι πυροσβέστες έδωσαν μάχη κατά της φωτιάς, αδιάκοπα, καθ όλη την νύχτα, και η ακούραστη προσπάθειά τους επέτρεψε να σωθούν δύο ξενοδοχεία.\nΣυνεχίζουν να καταστρέφονται όμως χιλιάδες στρέμματα γεωργικών και δασικών εκτάσεων. Ο ιταλικός Τύπος μεταδίδει με έμφαση την είδηση ότι η Ελλάδα και η Γαλλία έσπευσαν να συνδράμουν τις επιχειρήσεις κατάσβεσης με δύο Καναντέρ η κάθε μια. Τα δυο Καναντέρ που απέστειλε η χώρα μας προσγειώθηκαν στις 4.30 το πρωί στο Αλγκέρο.\n"Ενδείξεις-Αποδείξεις" : Ιταλία: Μαίνεται η πυρκαγιά στη Σαρδηνία - Εφτασαν Καναντέρ από Ελλάδα


Η Έλλη Στάη αποκαλύπτει ποιος την έδιωξε από τον Alpha το 2015 - Τα σχόλια που ενόχλησαν | LiFO\nΑποκαλύψεις γύρω από την επαγγελματική της πορεία και το ποιος κρύβεται πίσω από τη λήξη συνεργασίας της με τον Alpha, έκανε η Έλλη Στάη.\nΗ δημοσιογράφος και παρουσιάστρια ετοιμάζει την επιστροφή στο κεντρικό δελτίο μέσω του καναλιού Open, αλλά σε συνέντευξή της αποκάλυψε ποιο πολιτικό πρόσωπο, φέρεται το 2015 να οδήγησε στο, να τη διώξουν από τον σταθμό Alpha.\nΠαράλληλα απαντά και στο αν λόγω ιδιοκτησίας Ιβάν Σαββίδη, το δελτίο του Open θα έχει πολιτικό προσανατολισμό.\nΤα επίμαχα αποσπάσματα από την συνέντευξη στο Πρώτο Θέμα:\n- Είναι γνωστό ότι το OPEN TV ανήκει στον Ιβάν Σαββίδη, έναν επιχειρηματία που, κατά περιόδους τουλάχιστον, έμοιαζε να διάκειται ιδιαιτέρως φιλικά προς την υφιστάμενη κυβέρνηση. Ο πολιτικός προσανατολισμός του σταθμού και του δελτίου ποιος θα είναι;\n«Το σε ποια φάση βρίσκεται η σχέση Ιβάν Σαββίδη – Μαξίμου επί του παρόντος ή γενικώς, δεν είναι κάτι που μπορώ εγώ να διευκρινίσω. Εγώ θα είμαι αυτό που ήμουν ανέκαθεν, χωρίς να δέχομαι εντολές από κανέναν για να παραβιάσω τις δημοσιογραφικές αρχές που έχω. Εξάλλου, δεν υπήρξε κάτι σχετικά με την πολιτική γραμμή που να μου ετέθη ως θέμα. Εγώ ξέρω μόνο τη δημοσιογραφική οπτική, θα κρίνουμε βάσει αυτού που συμβαίνει, χωρίς μεροληψία υπέρ ή κατά παρατάξεων, προσώπων κ.τ.λ. Το OPEN θα πρέπει να είναι πραγματικά open. Αν μη τι άλλο, το OPEN ξεκινά χωρίς εμπάργκο εις βάρος του από την κυβέρνηση ή αντιπολίτευση – να αμέσως ένα συγκριτικό πλεονέκτημα απέναντι σε κάποιους από τους άλλους σταθμούς. Κατόπιν το OPEN έχει καλές προθέσεις και έως ότου πειστούν όλοι γι' αυτές, υπάρχει αξιόπιστο πρόσημο. Σε ό,τι με αφορά προσωπικά, νομίζω ότι οι άνθρωποι του σταθμού γνώριζαν πολύ καλά ποια είμαι, γι' αυτό και μου έκαναν πρόταση να συνεργαστούμε. Σε ό,τι με αφορά, το OPEN θα είναι ειλικρινές και δεν πρόκειται να παίξω παιχνίδια – εννοώ τα γνωστά κρυφά ανάμεσα σε ΜΜΕ και τα όποια συμφέροντα. Αυτή την κουβέντα έχω κάνει, διότι είμαι πολύ γνωστό πρόσωπο για να πω κάτι άλλο από αυτό που είμαι. Θα ήταν πολύ μεγάλο λάθος. Θα λέω μόνο αυτό που όλοι ξέρουν από την Ελλη Στάη».\n«Ασφαλώς. Το Μαξίμου έχει άποψη για το ποιος είναι που και τι λέει – η μάλλον "τα Μαξίμου". Και τα εκάστοτε Μαξίμου, σε σχέση με εμένα, είχαν πάντα διαφορετική άποψη όταν βρίσκονταν στην αντιπολίτευση και διαφορετική όταν γίνονταν κυβέρνηση. Αυτό συμβαίνει διότι οι εκάστοτε κυβερνώντες θέλουν να ασκούν όσο το δυνατόν μεγαλύτερο έλεγχο στα ΜΜΕ. Από την άλλη, οι κυβερνήσεις είναι πάντα πιο ευάλωτες ακριβώς επειδή κατέχουν την εξουσία και επιτελούν έργο, κρίνονται περισσότερο, και γι' αυτό γίνονται και πιο εξουσιαστικές προς τα Media. Οπότε το εκάστοτε Μαξίμου είχε μια πιο αρνητική θέση απέναντί μου απ' ότι είχε όταν ήταν στην αντιπολίτευση. Εγώ δεν υπήρξα ποτέ ελεγχόμενο άτομο, κι αυτό όλοι το ξέρουν, ότι εγώ ουδέποτε πέρασα "γραμμή", ούτε πρόκειται να το κάνω».\n«Δεν ήταν μια και δυο οι φορές που με έκοψαν από δουλειές με άνωθεν εντολή, με έβαλαν στο "ψυγείο" όπως είναι π.χ. η τακτική στην ΕΡΤ κ.λ.π. Είναι ένα παιχνίδι που πλέον το έχω μάθει πολύ καλά. Αλλά αυτό που με κάνει να νιώθω απόλυτα ικανοποιημένη είναι ότι καμία πολιτική ηγεσία δεν έχει επικαλεστεί επαγγελματικά δυσάρεστα πράγματα για εμένα ώστε να γίνει πολύ εύκολο για έναν σταθμό να με απομακρύνει. Όχι ότι δεν το έχουν κάνει, απλώς είναι δύσκολο να το πετύχουν. Μην ξεχνάμε, βέβαια, και τις ευθύνες των εκάστοτε μιντιαρχών».


Συλλογή Ρολογιών Τσέπης Dane Dapper Time Keeper\nΗ Συλλογή Ρολογιών Τσέπης Time Keeper\nΜια υπέροχη retro vintage συλλογή ρολογιών τσέπης τα οποία ξεχωρίζουν με την πολύ υψηλή αισθητική τους. Είμαστε σίγουροι πως όταν αποκτήσεις το πρώτο σου ρολόι από τη συλλογή, θα περνάς περισσότερο καιρό να το χαζεύεις παρά να το έχεις στην τσέπη σου. Ειρωνικό, έτσι δεν είναι;\nΠροβολή Χρυσαφί & Μαύρο Ρολόι Τσέπης Time Keeper\nΠροβολή Ασημί & Λευκό Ρολόι Τσέπης Time Keeper\nΘυμάσαι τον παππού σου ή άλλους καλαίσθητους ηλικιωμένους να φορούν σε επίσημες περιστάσεις κάποιο υπέροχο ρολόι τσέπης με αλυσιδούλα; Αν δε το έχεις δει από κοντά, σίγουρα το έχεις δει σε ρομαντικές ταινίες εποχής. Το ρολόι τσέπης ήταν must για σχεδόν δυο αιώνες. Τα τελευταία χρόνια έχει επιστρέψει ξανά στη μόδα. Αν ανήκεις κι εσύ στο trend των hipsters ή απλά σε εκφράζει το chic retro vintage look, τότε σίγουρα θα βρεις συναρπαστική τη συλλογή ρολογιών τσέπης Τime Keeper. Όποιο κι αν επιλέξεις, θα κάνεις τεράστια στυλιστική αίσθηση!\nDane DapperΛευκό & Μαύρο Ρολόι Τσέπης Time Keeper\nDane DapperΧρυσαφί & Λευκό Ρολόι Τσέπης Time Keeper\nDane DapperΑσημί & Λευκό Ρολόι Τσέπης Time Keeper\nDane DapperΡοζ Χρυσαφί & Λευκό Ρολόι Τσέπης Time Keeper\nDane DapperΚατάμαυρο Ρολόι Τσέπης Time Keeper\nDane DapperΧρυσαφί & Μαύρο Ρολόι Τσέπης Time Keeper\nDane DapperΑσημί & Μαύρο Ρολόι Τσέπης Time Keeper\nDane DapperΡοζ Χρυσαφί & Μαύρο Ρολόι Τσέπης Time Keeper\nΠροβολή Κατάμαυρο Ρολόι Τσέπης Time Keeper\nΈνα φινετσάτο ρολόι τσέπης, εκτός από πολύ πρακτικό και εξαιρετική προσθήκη σε ένα tres chic ενδυματολογικό σύνολο, είναι και ένα πολύτιμο, πολύ προσωπικό αντικείμενο, το οποίο μπορείς, όταν με το καλό γίνεις παππούς, να το περάσεις στους γιους ή εγγονούς σου ως οικογενειακό κειμήλιο.\nΟλοκληρωμένος οδηγός φροντίδας για μεταξωτές, μάλλινες, πολυεστερικές, και βαμβακερές γραβάτες.\n7 Βασικοί Κανόνες για Σωστό Ταίριασμα (Matching) Ανδρικών Αξεσουάρ\nΈνας ολοκληρωμένος, εύκολος και πολύ χρήσιμος οδηγός για το σωστό ταίριασμα (matching) ανδρικών αξεσουάρ.


Παντρεύεται ξανά ο Αλβάρο και το γαμήλιο ταξίδι του θα είναι στην Ελλάδα!\nΑπανωτά τα «χτυπήματα» για την Αθηνά Ωνάση, η οποία μετά από έναν επώδυνο χωρισμό με τον Αλβάρο ντε Μιράντα Νέτο, τώρα όπως όλα δείχνουν θα τον «καμαρώσει» να ανεβαίνει τα σκαλιά της εκκλησίας με τη Βραζιλιάνα παρουσιάστρια Ντεβίζ Σεβέρο.\nΟ ίδιος αποκάλυψε σε συνέντευξή του, ότι ο γάμος του με τη Βραζιλιάνα δημοσιογράφο πρόκειται να γίνει στην Πορτογαλία.\n«Αγαπάμε αυτή τη χώρα και εγώ έχω πορτογαλικό διαβατήριο. Έχουμε ήδη διαλέξει εκκλησία και περιμένουμε να ορίσουμε την τελική ημερομηνία. Αλλιώς, ο ιερέας θα έρθει στο ξενοδοχείο για την τελετή», δήλωσε σχετικά.\nΌπως αναφέρει ο βραζιλιάνικος Τύπος, ο γάμος του γνωστού ιππέα θα γίνει πιθανότατα στις 8 Σεπτεμβρίου, ενώ το ταξίδι του μέλιτος θα γίνει στα ελληνικά νησιά και συγκεκριμένα στο Ιόνιο. «Στις θάλασσες του Ωνάση», όπως χαρακτηριστικά αναφέρουν τα βραζιλιάνικα ΜΜΕ.\nΤο ζευγάρι θα κάνει κρουαζιέρα με θαλαμηγό ενός Γάλλου δισεκατομμυριούχου και θα φτάσει μέχρι τη Λευκάδα.\nΤο μεγάλο ερώτημα που ιντριγκάρει τους πάντες, είναι το αν ο Αλβάρο θα περάσει και από το Σκορπιό, δεδομένου ότι διατηρεί πολύ καλές σχέσεις με τους νέους ιδιοκτήτες του νησιού.\nετικετες:ΕλλάδαΑλβάρο Ντε ΜιράνταΑθηνά Ωνάσηγαμήλιο ταξίδι\n«Ατζαμής» πήγε να βγάλει φωτογραφία μία McLaren και έπεσε πάνω της – Τουλάχιστον 40.000 η ζημιά